c: application/epub+zip

text:
Zamkatimu
© 2014 Watch Tower Bible and Tract Society of Pennsylvania
Kodi Mawu a Mulungu Amati Chiyani pa Nkhani ya Kusuta Fodya? 4
Kodi Munalawako Chakudya Chopatsa Moyo? 7
Kodi Makolo Akale Omwe Anamwalira Adzakhalanso ndi Moyo? 10
Kodi Anthu Atatu Amene Ankafufuza Choonadi M’zaka za m’ma 1500 Anapeza Zotani? 12
Kuyankha Mafunso a M’Baibulo 16
MUNGAPEZE YANKHO LA M’BAIBULO LA FUNSO ILI—Kodi Mulungu Ndi Amene Amachititsa Kuti Tizivutika?
(Fufuzani pa mawu akuti, ZIMENE BAIBULO LIMAPHUNZITSA > KUYANKHA MAFUNSO A M’BAIBULO)
NKHANI YA PACHIKUTO | KODI MAWU A MULUNGU AMATI CHIYANI PA NKHANI YA KUSUTA FODYA?
Kuyambira kale anthu akhala akumwalira chifukwa cha kusuta fodya.
Zaka 100 zapitazo, anthu okwana 100 miliyoni anafa chifukwa cha kusuta.
Anthu pafupifupi 6 miliyoni amamwalira chaka chilichonse chifukwa cha vutoli.
Choncho tingati pa masekondi 6 alionse, munthu mmodzi amamwalira.
Ndipo palibe chikusonyeza kuti ziwerengerozi zingatsike.
Kafukufuku wina anasonyeza kuti ngati zinthu zingapitirire chonchi, pofika m’chaka cha 2030, chiwerengero cha anthu omwalira chifukwa cha kusuta chidzafika pa 8 miliyoni pa chaka. Kafukufukuyu anasonyezanso kuti pomafika kumapeto kwa zaka za m’ma 2000, chiwerengerochi chidzafika pa 1 biliyoni.
Koma vuto la kusuta fodya silikhudza anthu okhawo amene amasuta. Anthu enanso amene amakhudzidwa, ndi anthu a m’banja la munthu wosutayo chifukwa amavutika maganizo ndi zimenezi ndiponso zimabweretsa mavuto azachuma m’banja. Komanso anthu okwana 600,000 amafa chaka chilichonse chifukwa chopuma utsi wa fodya amene anthu ena akusuta. Tingatinso kusuta kumakhudza munthu aliyense m’dziko chifukwa kumachititsa kuti ndalama zambiri ziziwonongedwa m’zipatala.
Nthawi zambiri pakagwa mliri, madokotala amayesetsa kufufuza mankhwala pofuna kuthana ndi vutolo. Koma mliri wa kusuta uli kale ndi mankhwala ndipo mankhwala ake ndi odziwika. Mkulu wa Bungwe Loona za Umoyo Padziko Lonse, dzina lake Margaret Chan, ananena kuti: “Vuto la kusuta fodya limayambitsidwa ndi anthu, choncho kuti lithe, pangangofunika kuti boma ndi anthu agwirane manja.”
Posachedwapa mayiko achita zinthu zosiyanasiyana pofuna kuthetsa vutoli. Mwachitsanzo, mu August 2012, mayiko 175 anagwirizana kuti akhazikitse mfundo zokhudza kusuta fodya.* Komabe pali zinthu zina zimene zikuchititsa kuti vutoli lisathe. Mwachitsanzo, chaka chilichonse mabungwe oona za fodya amawononga ndalama zankhaninkhani kutsatsa malonda a fodya. Iwo amachita zimenezi n’cholinga choti akope anthu a m’mayiko osauka, makamaka azimayi ndi achinyamata kuti ayambe kusuta. Zimenezi zikuchititsa kuti chiwerengero cha anthu osuta chipitirire kukwera kuwonjezera pa anthu okwana 1 biliyoni amene amasuta kale. Komanso ngati anthu amene amasuta sangasiye kusuta, ndiye kuti chiwerengero cha anthu omwalira chifukwa cha vutoli chikwera kwambiri m’zaka 40 zikubwerazi.
Chibaba komanso mauthenga otsatsa malonda a fodya amachititsa anthu ena omwe akufuna kusiya kusuta kuti azilephera kusiya. Zimenezi n’zimene zinkachitikira mayi wina dzina lake Naoko. Iye Anayamba kusuta fodya ali mtsikana. Ankatengera zimene otsatsa malonda ankanena zokhudza kusuta, ndipo izi zinachititsa kuti aziona kuti kusuta n’kwabwino. Ngakhale kuti anali ndi ana awiri komanso makolo ake anamwalira chifukwa cha khansa ya m’mapapo yomwe inabwera chifukwa cha kusuta, iye anapitirizabe kusuta fodya. Naoko anati: “Ndinkada nkhawa kuti nanenso ndikhoza kupezeka ndi khansa ya m’mapapo komanso kuti ana anga akhoza kudwala, koma sindinasiye kusuta. Ndipotu ndinkaona kuti sindingathe kusiya kusuta fodya.”
Koma kenako Naoko anasiya kusuta. Pali mfundo zinazake zomwe zinamuthandiza kuti asiye kusuta fodya, ndipo mfundo zimenezi zathandizanso anthu ambirimbiri. Kodi mfundo zimenezi ndi ziti? Tikukupemphani kuti muwerenge nkhani yotsatirayi.
^ ndime 11 Mfundo zimenezi ndi monga, kuphunzitsa anthu za kuopsa kosuta, kuletsa kuti fodya asamagulitsidwe mwachisawawa, kukweza msonkho wa fodya komanso kukhazikitsa mapulogalamu othandiza anthu kusiya kusuta.
NKHANI YA PACHIKUTO | KODI MAWU A MULUNGU AMATI CHIYANI PA NKHANI YA KUSUTA FODYA?
Naoko, amene tamutchula m’nkhani yoyamba ija, anafotokoza zomwe zinamuthandiza kuti asiye kusuta fodya. Iye anati: “Ndinasiya kusuta chifukwa cha zimene ndinaphunzira zokhudza makhalidwe a Mulungu komanso cholinga chake.” Zimene Naoko anaphunzira zimapezeka m’Baibulo. Ngakhale kuti m’Baibulo mulibe mawu akuti fodya, limatithandiza kumvetsa mmene Mulungu amaonera nkhani ya kusuta fodya.* Anthu ambiri akadziwa zimenezo, zimawathandiza kuti asayambe kusuta fodya kapenanso kuti asiye, ngati amasuta. (2 Timoteyo 3:16, 17) Tiyeni tione mavuto odziwika bwino atatu amene amabwera chifukwa cha kusuta fodya. Tionanso zimene Baibulo limanena pa nkhaniyi.
Mu fodya muli tinthu tinatake totchedwa nikotini, timene timapangitsa kuti munthu akayamba kusuta, azivutika kuti asiye. Tinthu timeneti timachititsa kuti munthu wosuta azikhala wogalamuka. Komanso nthawi zina tinthu timeneti tikhoza kupangitsa munthu kuti asamade nkhawa ndiponso kuti agone bwino. Kusuta kumapangitsa kuti tinthu timeneti tifike mofulumira ku ubongo ndipo zimenezi zimachitika kambirimbiri. Popeza nthawi iliyonse imene munthu wakoka ndudu amalowetsa nikotini m’mapapo ake, munthu amene amasuta ngakhale paketi imodzi pa tsiku, amalowetsa nikotini wambiri koposa amene munthu yemwe amagwiritsa ntchito mankhwala osokoneza bongo amalowetsa m’thupi lake. Zimenezi n’zimene zimapangitsa kuti munthu azilephera kusiya kusuta fodya. Munthu amene ali ndi chizolowezi chosuta amakhala ndi chibaba, ndipo ngati sanasute, samva bwino. Choncho amasuta kuti athetse mavuto amenewo.
“Kodi simukudziwa kuti ngati mudziperekabe kwa winawake monga akapolo kuti muzimumvera, mumakhala akapolo ake?”—Aroma 6:16
Kodi mungathedi kumvera Mulungu ngati muli akapolo a fodya?
Baibulo limatithandiza kuti tiziona moyenera nkhani imeneyi. Limati: “Kodi simukudziwa kuti ngati mudziperekabe kwa winawake monga akapolo kuti muzimumvera, mumakhala akapolo ake chifukwa chakuti mumamumvera?” (Aroma 6:16) Ngati chibaba cha fodya chikuchititsa munthu kuti aziganiza kapena kuchita zinthu mwa njira inayake, ndiye kuti munthuyo ndi kapolo wa khalidwe lakelo. Koma Yehova Mulungu amafuna kuti timasuke ku makhalidwe amene amawononga thupi komanso maganizo athu. (Salimo 83:18; 2 Akorinto 7:1) Choncho munthu akayamba kumvetsa zimene Yehova amafuna kuti tizichita komanso akamafuna kumulemekeza, amazindikira kuti iye ndi woyenera kumutumikira ndi mtima wonse. Amazindikiranso kuti sangathe kuchita zimenezi ngati akukhalabe kapolo wa khalidwe loipa. Zimenezi zimathandiza munthuyo kuti ayambe kufunitsitsa kusiya kusuta fodya.
Olaf, yemwe amakhala ku Germany, anayamba kusuta fodya ali ndi zaka 12 ndipo anasuta kwa zaka 16. Iye anayamba kusuta ngati masewera. Koma kenako chinakhala chizolowezi, moti ankaganiza kuti sangathe kusiya. Iye anati: “Tsiku lina fodya atandithera, ndinavutika kwambiri. Ndinapita mmene ndinkatayamo zotsalira, n’kutenga zotsalira za fodya amene ndinasuta kale ndipo ndinazipanga ndudu pogwiritsa ntchito nyuzipepala. Ndikaganizira zimene ndinachitazi, ndimadzimvera chisoni kwambiri.” Komabe Olaf anakwanitsa kusiya kusuta. Kodi chinamuthandiza n’chiyani? Iye anati: “Chimene chinandithandiza kwambiri ndi mtima wofuna kusangalatsa Yehova. Kuganizira chikondi cha Yehova pa anthu komanso zimene walonjeza kudzachita m’tsogolo, kunandithandiza kuti ndisiye kusuta fodya.”
Buku lina linanena kuti: “Akatswiri anapeza kuti kusuta fodya . . . kumawononga pafupifupi chiwalo chilichonse cha thupi. Komanso kumawonjezera chiwerengero cha odwala ndi omwalira.” (The Tobacco Atlas) Anthu ambiri amadziwa kuti kusuta kumayambitsa matenda osapatsirana monga khansa, matenda a mtima komanso matenda a m’mapapo. Koma malinga ndi zimene Bungwe Loona za Umoyo Padziko Lonse linanena, kusuta kumayambitsanso matenda opatsirana monga TB amene amapha anthu ambiri.
“Uzikonda Yehova Mulungu wako ndi mtima wako wonse, moyo wako wonse, ndi maganizo ako onse.”—Mateyu 22:37
Ngati mukuwononga thupi lanu posuta fodya, kodi tingati mumakonda Yehova komanso kumuyamikira?
Kudzera m’Mawu ake, Baibulo, Yehova Mulungu amatiphunzitsa kuti tiziona zoti moyo wathu, thupi lathu komanso luso lathu loganiza, ndi zinthu zofunika kwambiri. Mwana wake, Yesu, anatsindika mfundo imeneyi pamene ananena kuti: “Uzikonda Yehova Mulungu wako ndi mtima wako wonse, moyo wako wonse, ndi maganizo ako onse.” (Mateyu 22:37) Apatu n’zoonekeratu kuti Mulungu amafuna kuti tizigwiritsa ntchito bwino moyo ndi thupi lathu, ndipo tisamachite zinthu zomwe zingatiwononge. Tikaphunzira za Yehova komanso zomwe walonjeza, timayamba kukonda moyo wathu komanso kuona kuti zinthu zonse zimene anatipatsa ndi za mtengo wapatali. Zimenezi zimatithandiza kupewa chilichonse chimene chingawononge thupi lathu.
Dokotala wina wa ku India, dzina lake Jayavanth, ankasuta fodya ndipo anachita zimenezi kwa zaka 38. Iye anati: “Ndinawerenga magazini osiyanasiyana a zaumoyo ndipo ndinazindikira kuopsa kwa kusuta fodya. Ndinkadziwa kuti kusuta n’koipa ndipo ndinkalangiza odwala kuti asiye kusuta. Koma ineyo zinkandikanika kusiya ngakhale kuti ndinayesapo maulendo angapo.” Koma kenako Jayavanth anasiya kusuta fodya. Kodi chinamuthandiza n’chiyani? Iye anati: “Nditayamba kuphunzira Baibulo, ndinasiya kusuta. Mtima wofuna kusangalatsa Yehova ndi umene unachititsa kuti nditsimikize zofuna kusiya kusuta, ndipo ndinasiyadi.”
Utsi umene umatuluka pandudu yoyatsa komanso umene munthu amatulutsa akamasuta fodya, ndi woipa kwambiri. Munthu wina akapuma utsi umenewu akhoza kudwala khansa kapena matenda ena. Chaka chilichonse utsi oterewu umapha anthu 600,000, ndipo ambiri mwa anthuwa amakhala amayi ndi ana. Lipoti lina la Bungwe Loona za Umoyo Padziko Lonse linati: “Ngakhale munthu atapuma utsi umenewu wochepa kwambiri, zotsatira zake zimakhalabe zoipa.”
“Uzikonda mnzako mmene umadzikondera wekha.”—Mateyu 22:39
Kodi tingati mumakondadi anthu a m’banja lanu komanso anthu ena, ngati mumasuta fodya iwowo n’kumapuma utsi wa fodyawo?
Yesu ananena kuti lamulo lachiwiri ndi loti: “Uzikonda mnzako mmene umadzikondera wekha.” (Mateyu 22:39) Palembali, mawu akuti “mnzako” akutanthauza anthu a m’banja lathu, anzathu komanso anthu omwe tili nawo pafupi. Choncho ngati timachita khalidwe linalake lomwe lingawononge moyo wa anthu amenewa, ndiye kuti tikusonyeza kuti sitiwakonda. Chikondi chenicheni chimatithandiza kutsatira malangizo a m’Baibulo akuti: “Aliyense asamangodzifunira zopindulitsa iye yekha basi, koma zopindulitsanso wina.”—1 Akorinto 10:24.
Armen, yemwe amakhala ku Armenia, ananena kuti: “Mkazi ndi ana anga ankandipempha kuti ndisiye kusuta chifukwa kunkawabweretsera mavuto. Koma ine ndinkakana kuvomereza kuti khalidwe langa losuta limakhudzanso iwowo.” Kenako Armen anavomereza kuti mkazi ndi ana ake ankanena zoona, ndipo anafotokoza zomwe zinamuchititsa kusintha maganizo ake. Iye anati: “Kudziwa zimene Baibulo limanena komanso kukonda Yehova, n’kumene kunandithandiza kuti ndisiye kusuta. Kunandithandizanso kuvomereza kuti khalidwe langa silinkawononga moyo wanga wokha, koma linkawononganso moyo wa ena.”
Zimene Baibulo limanena zinathandiza Olaf, Jayavanth komanso Armen kuti asiye kusuta fodya. Chimene chinawathandiza si kungodziwa kuti kusuta n’koipa. Koma n’chifukwa choti anayamba kukonda Yehova ndipo ankafunitsitsa kuchita zimene iye amafuna. Kufunika kwa chikondi chimenechi kwafotokozedwa bwino pa 1 Yohane 5:3. Vesili limati: “Kukonda Mulungu kumatanthauza kusunga malamulo ake, ndipo malamulo akewo ndi osalemetsa.” N’zoona kuti kutsatira mfundo za m’Baibulo sikophweka, koma ngati munthu amakonda kwambiri Mulungu, amaona kuti kumumvera si kolemetsa.
Kudzera m’ntchito yophunzitsa anthu yomwe ikuchitika padziko lonse, Yehova Mulungu akuthandiza anthu kuti asiye kusuta fodya n’cholinga choti asakhale akapolo a khalidweli. (1 Timoteyo 2:3, 4) Posachedwapa, Mulungu adzachotsa maboma komanso makampani onse omwe amalimbikitsa anthu kuti azisuta fodya, ngakhale akudziwa kuti fodya ndi woipa. Iye adzachita zimenezi pogwiritsa ntchito Ufumu wake wakumwamba, womwe wolamulira wake ndi Yesu Khristu. Zimenezi zidzathandiza kuti pasadzakhalenso anthu osuta fodya, chifukwa anthu onse amene adzatsale m’dzikoli ndi okhawo amene amamvera Mulungu. Iye adzathandizanso anthu amenewa kuti akhale angwiro.—Yesaya 33:24; Chivumbulutso 19:11, 15.
Ngati mukuyesetsa kuti musiye kusuta fodya, musataye mtima. Phunzirani kukonda Yehova ndipo yesetsani kuona kusuta fodya mmene Yehova amakuonera. Zimenezi zingakuthandizeni kuti nanunso musiye kusuta fodya. A Mboni za Yehova angakuthandizeni kuphunzira Baibulo komanso kudziwa zimene mungachite kuti muzigwiritsa ntchito mfundo za m’Baibulozo pa moyo wanu kuti musiye kusuta. Dziwani kuti ngati mukufuna kuti Yehova akuthandizeni kuti musiye kusuta fodya, iye adzakuthandizani.—Afilipi 4:13.
^ ndime 3 M’nkhaniyi mawu akuti kusuta, akunena za kulowetsa utsi wa fodya m’mapapo kudzera mu ndudu, fodya wopichira, kaliwo komanso kugwiritsa ntchito chipangizo chimene chimachititsa kuti utsi wa fodya uzidutsa m’madzi, usanalowe m’thupi. Komabe mfundo zomwe zili m’nkhaniyi zikukhudzanso fodya wotafuna, wofwenkha ndi wina wotero.
GULU lina la anthu linapita kudera lina kukaona malo. Anthuwa atafika pamalo amene panali mzinda wakale wa Betelehemu, anakumbukira zimene zinkachitika mumzindawu kale. Pa nthawiyi n’kuti njala ikuwapweteka kwambiri ndipo mmodzi wa anthuwo anaona malo ena odyera. Anthuwa anapita pamalowo ndipo anadya chakudya china chokoma chotchedwa falafel. Chakudyachi amachiphika posakaniza nsawawa, tomato, anyezi ndi masamba. Pokudya, amaphatikiza ndi mkate. Atadya zimenezi, anapezanso mphamvu zopitirizira ulendo wawo.
Anthuwa sankadziwa kuti chakudya chimene anadyachi ndi chakudya chomwe anthu akale a kuderali ankadya. Dzina lakuti Betelehemu limatanthauza kuti, “Nyumba ya Chakudya” kapena mkate ndipo anthu a kuderali akhala akuphika mikate imeneyi kuyambira kale kwambiri. (Rute 1:22; 2:14) Mpaka pano anthu a ku Betelehemu amakondabe kudya chakudyachi.
Zaka pafupifupi 4,000 zapitazo, Sara, mkazi wa Abulahamu, yemwe ankakhala pafupi ndi mzinda wa Betelehemu, anapanga “makeke ozungulira” n’kupatsa alendo amene anabwera kunyumba kwake mwadzidzidzi. (Genesis 18:6) “Ufa wosalala” umene Sara anagwiritsa ntchito uyenera kuti unali wa tirigu kapena wa balere. Sara ankayenera kupanga chakudyachi mwachangu ndipo n’kutheka kuti anagwiritsa ntchito miyala yotentha.—1 Mafumu 19:6.
Zimenezi zikusonyeza kuti anthu a m’banja la Abulahamu ankapanga okha mikate. Popeza iwo ankakhala m’matenti, Sara ndi antchito ake sankagwiritsa ntchito uvuni popanga mikate imeneyi ngati mmene anthu a mumzinda wa kwawo, wa Uri ankachitira. Ankapanga ufa wosalala pogwiritsa ntchito tirigu kapena balere amene ankapezeka m’derali. Imeneyi iyenera kuti inali ntchito yotopetsa zedi, chifukwa ufawu ankachita kusinja kapena kupera pa manja pogwiritsa ntchito mphero.
Patatha zaka 400, Chilamulo cha Mose chinanena kuti munthu asamatenge mphero ya mnzake ngati chikole chifukwa kuchita zimenezi kunali ngati “kumulanda moyo.” (Deuteronomo 24:6) Mulungu ankaona kuti mphero ndi yofunika kwambiri chifukwa munthu akakhala wopanda mphero, sankatha kupera ufa woti agwiritse ntchito pakhomo pake.—Onani bokosi lakuti, “Mmene Anthu Akale Ankaperera Ufa Komanso Kuphika Mikate.”
Mawu akuti mkate amapezeka kambirimbiri m’Baibulo, moti olemba Baibulo nthawi zambiri anagwiritsa ntchito mawu akuti mkate ponena za chakudya. Yesu anasonyeza kuti anthu amene amatumikira Mulungu angathe kupemphera kwa iye kuti: “Mutipatse ife lero chakudya chathu chalero.” (Mateyu 6:11) Pamenepa Yesu anasonyeza kuti tizikhulupirira kuti Mulungu angathe kutipatsa chakudya chathu cha tsiku ndi tsiku.—Salimo 37:25.
Komabe palinso chinthu china chofunika kwambiri kuposa mkate kapena chakudya. Yesu anati: “Munthu sangakhale ndi moyo ndi chakudya chokha, koma ndi mawu onse otuluka pakamwa pa Yehova.” (Mateyu 4:4) Mawu akewa ankanena za nthawi imene Aisiraeli ankadalira Mulungu kuti awapatse chakudya, ndipo panalibe njira inanso imene akanapezera chakudya. Izi zinachitika patangotha mwezi umodzi kuchokera pamene iwo anatuluka mu Iguputo. Pa nthawiyi, n’kuti atalowa m’chipululu cha Sinai ndipo chakudya chawo chinali chitangotsala pang’ono kutha. Aisiraeli anada nkhawa kuti mwina afa ndi njala m’chipululu choopsacho. Choncho anayamba kudandaula kuti, ali ku Iguputo ‘ankadya mkate n’kukhuta.’—Ekisodo 16:1-3.
Mkate wa ku Iguputo umenewu uyenera kuti unali wokoma. M’nthawi ya Mose, ku Iguputo kunali akatswiri ophika mikate ndi makeke. Koma Yehova ankadziwa kuti sangasiye anthu akewo osawapatsa mkate wa mtundu uliwonse. Anawalonjeza kuti: “Ndikuvumbitsirani mkate kuchokera kumwamba.” Mulungu anachitadi zimenezi, ndipo mkate wochokera kumwamba umenewu unkaoneka m’mamawa. Tinali “tinthu topyapyala ndi tolimba” ndipo tinkaoneka ngati mame. Aisiraeli ataona zimenezi anayamba kufunsana kuti: “N’chiyani ichi?” Koma Mose anawauza kuti: “Ndi chakudya chimene Yehova wakupatsani.” Aisiraeli ankatchula mkate umenewu kuti “mana,”* ndipo kwa zaka 40, anakhala akudya chakudya chimenechi.—Ekisodo 16:4, 13-15, 31.
Poyamba Aisiraeli ayenera kuti anasangalala kwambiri ndi chakudyachi. Chinali chokoma ngati “makeke opyapyala othira uchi.” (Ekisodo 16:18) Koma patapita nthawi, anthuwa anayamba kulakalaka zakudya zosiyanasiyana zimene ankadya ku Iguputo. Anayamba kudandaula kuti: “Maso athu sakuonanso kanthu kena, koma mana basi.” (Numeri 11:6) Ankanenanso kuti: “Chakudya chonyansachi chafika potikola.” (Numeri 21:5) Apatu iwo ankatanthauza kuti “chakudya chochokera kumwamba” chinali chitawakwana ndipo sichinkawakomeranso.—Salimo 105:40.
Apatu n’zoonekeratu kuti anthu angathe kuyamba kuona kuti chakudya chinachake sichofunikanso, chifukwa choti achidya kwa nthawi yaitali. Koma Baibulo limanena za chakudya china chapadera chomwe sitiyenera kutopa nacho. Yesu anati chakudyachi chingam’thandize munthu kudzapeza moyo wosatha. Iye anayerekezera chakudya chimenechi ndi mana amene Aisiraeli ankamunyoza.
Yesu anauza anthu kuti: “Ine ndine chakudya chopatsa moyo. Makolo anu anadya mana m’chipululu koma anamwalirabe. Ichi ndi chakudya chochokera kumwamba, choti aliyense adyeko kuti asamwalire. Ine ndine chakudya chamoyo chotsika kumwamba. Ngati wina adyako chakudya chimenechi adzakhala ndi moyo kosatha. Ndipotu chakudya chimene ndidzapereke kuti dzikoli lipeze moyo, ndicho mnofu wangawu.”—Yohane 6:48-51.
Anthu ambiri amene anamva Yesu akunena mawu amenewa sanazindikire kuti apa iye anagwiritsa ntchito mawu akuti “chakudya” ndi akuti, “mnofu” mophiphiritsa. Komatu fanizo limene anagwiritsa ntchitoli linali loyenera. Ayuda ankadya mkate tsiku lililonse ndipo unkawathandiza kukhala ndi moyo, ngati mmene zinalilinso ndi Aisiraeli amene anadya mana m’chipululu kwa zaka 40. Ngakhale kuti mana chinali chakudya chochokera kumwamba, sanathandize Aisiraeli kukhala ndi moyo wosatha. Koma nsembe ya Yesu, inapereka mwayi kwa anthu omukhulupirira kuti adzapeze moyo wosatha. Iye ndi ‘chakudya chopatsadi moyo.’
Mukakhala ndi njala, mumayesetsa kupeza chakudya choti mudye. N’kuthekanso kuti mukapeza chakudyacho, mumathokoza Mulungu chifukwa chokupatsani chakudya cha tsikulo. (Mateyu 6:11) Ndiye ngati timaona kuti chakudya chakuthupi ndi chofunika chonchi, tisamaiwalenso kufunika kwa “chakudya chopatsa moyo,” chomwe ndi Yesu Khristu.
Mosiyana ndi zimene Aisiraeli a m’nthawi ya Mose anachita, kodi tingasonyeze bwanji kuti timayamikira chakudya chopatsa moyo chimenechi? Yesu anati: “Ngati mumandikonda, mudzasunga malamulo anga.” (Yohane 14:15) Tikamatsatira malamulo a Yesu, timakhala ndi chiyembekezo chodzakhala ndi moyo wosatha.—Deuteronomo 12:7.
^ ndime 10 Mawu akuti, “mana” ndi ochokera ku mawu achiheberi akuti “man hu’?” ndipo amatanthauza kuti, “n’chiyani ichi?”
ZAKA zapitazo, m’nyuzipepala ina ya ku Korea munali mutu wa nkhani umene unakopa chidwi cha anthu ambiri. Unali wakuti: “Kodi Shim Cheong Anakawotchedwa Kumoto Chifukwa Choti Sankamudziwa Yesu?”
Anthu ambiri anali ndi chidwi chofuna kuwerenga nkhaniyi chifukwa ku Korea kuli nthano yonena za Shim Cheong, yemwe anali mtsikana wabwino kwambiri. Mtsikanayu analolera kufa kuti athandize bambo ake omwe anali osaona. Kwa zaka zambiri, anthu akhala akumutaira kamtengo mtsikana ameneyu. Ndipotu makolo a ku Korea amauza ana awo aakazi kuti atengere chitsanzo cha Shim Cheong.
Anthu ambiri amaona kuti mfundo yoti mtsikanayu anakalangidwa kumoto chifukwa choti sanali Mkhristu wobatizidwa, ndi yosamveka. Iwo amaonanso kuti kuchita zimenezi kungakhale kupanda chilungamo. Komanso nthanoyo imasonyeza kuti nkhaniyi inachitika kalekale, uthenga wokhudza Yesu usanafike n’komwe m’mudzi umene mtsikanayu ankakhala.
Nkhani ya m’nyuzipepala ija inanenanso zimene mtsogoleri wina wa chipembedzo ananena atafunsidwa za nkhaniyi. Anafunsidwa kuti afotokoze ngati zili zoona kuti anthu amene amamwalira asanapeze mwayi wophunzira za Yesu, amakawotchedwa kumoto. Iye anayankha kuti: “Sitikudziwa, koma tikungoganiza kuti mwina pali njira inayake imene Mulungu anakonza [yokhudza anthu amenewa].”
Buku lina la Akatolika limanena kuti: “Munthu wosabatizidwa sangapulumuke. Monga mmene Yesu ananenera, ngati munthu sanabadwe mwa madzi ndi mzimu woyera, sangathe kulowa mu ufumu wa Mulungu [Yoh. 3:5].” (The New Catholic Encyclopedia) Chifukwa cha zimenezi ena amakhulupirira kuti anthu amene anamwalira asanabatizidwe, anaponyedwa kumoto kapena amazunzika m’njira inayake.
Koma anthu ambiri amaona kuti chiphunzitso chimenechi n’chosamveka. Pali anthu ambiri amene anamwalira asakudziwa za Baibulo. Kodi anthu amenewa ndi oyeneradi kukazunzidwa kumoto? Kodi Baibulo limanena zotani pa nkhani imeneyi?
Baibulo limasonyeza kuti Mulungu sadzaimba mlandu anthu chifukwa cha machimo amene anachita pa nthawi imene sankadziwa zofuna zake. Lemba la Machitidwe 17:30 limatsimikizira mfundo imeneyi. Limati: “Mulungu analekerera nthawi ya kusadziwa koteroko.” Ndiye kodi Baibulo limaphunzitsa kuti pali chiyembekezo chotani kwa anthu amene anamwalira asanapeze mwayi wophunzira za Mulungu?
Yankho la funsoli likupezeka pa zimene Yesu anauza chigawenga chomwe chinapachikidwa pafupi naye. Munthuyu anauza Yesu kuti: “Mukandikumbukire mukakalowa mu ufumu wanu.” Kodi Yesu anamuyankha bwanji? Anati: “Ndithu ndikukuuza lero, iwe udzakhala ndi ine m’Paradaiso.”—Luka 23:39-43.
Kodi pamenepa Yesu ankatanthauza kuti munthuyo apita kumwamba? Ayi. Munthuyu sakanapita kumwamba chifukwa ‘sanabadwenso’ mwa madzi ndi mzimu. (Yohane 3:3-6) Choncho pamenepa Yesu ankalonjeza munthuyu kuti adzakhalanso ndi moyo “m’Paradaiso.” Popeza munthuyu anali Myuda, ankadziwa bwino za Paradaiso wotchulidwa m’buku la Genesis, yemwe anali m’munda wa Edeni. (Genesis 2:8) Lonjezo la Yesuli, linasonyeza kuti dzikoli lidzakhalanso Paradaiso ndipo munthuyo adzaukitsidwa n’kumakhala m’Paradaisomo.
Ndipotu Baibulo limalonjeza kuti, “kudzakhala kuuka kwa olungama ndi osalungama omwe.” (Machitidwe 24:15) “Osalungama” amene akutchulidwa palembali, ndi anthu amene anamwalira, koma sankachita zofuna za Mulungu chifukwa choti sankadziwa zimene Mulunguyo amafuna. M’Paradaiso, Yesu adzaukitsa chigawenga chija komanso anthu ambirimbiri amene ali m’gulu la anthu osalungama. Ndiyeno anthu amenewa adzaphunzitsidwa zimene Mulungu amafuna kuti apatsidwe mwayi wosankha kumutumikira kapena ayi. Akadzayamba kuchita zimene Mulungu amafuna, adzasonyeza kuti amamukonda ndipo akufuna kumutumikira.
Kodi osalungama akadzaukitsidwa adzaweruzidwa potengera zimene anachita asanamwalire? Ayi. Lemba la Aroma 6:7 limati: “Chifukwa munthu amene wafa wamasuka ku uchimo wake.” Pamene anthu osalungamawa anamwalira, ndiye kuti analipira mtengo wa machimo awo. Choncho adzaweruzidwa potengera zimene adzachite akadzaukitsidwa, osati zimene anachita asanamwalire. Kodi iwo adzapindula bwanji ndi zimenezi?
Anthu amenewa akadzaukitsidwa, adzakhala ndi mwayi wophunzira malamulo a Mulungu, amene adzakhale m’mipukutu yophiphiritsa yomwe idzatsegulidwe. Kenako adzaweruzidwa “mogwirizana ndi ntchito zawo,” potengera zimene adzachite pa nthawiyo. (Chivumbulutso 20:12, 13) Kwa ambiri, umenewu udzakhala mwayi wawo woyamba woti aphunzire zimene Mulungu amafuna. Akadzatsatira zimene Mulungu amafunazo, adzakhala ndi moyo wosatha.
Chiphunzitso cha m’Baibulo chimenechi chathandiza anthu ambiri kuti ayambenso kukhulupirira Mulungu. Mmodzi wa anthu amenewa ndi mtsikana wina, dzina lake Yeong Sug. Iye anakulira m’banja lachikatolika ndipo anthu ena a m’banja lawo anali ansembe. Mtsikanayu ankafuna kudzakhala sisitere, choncho anapita kukakhala pamalo ena a masisitere. Koma kenako anachoka pamalowa chifukwa chokhumudwa ndi zimene zinkachitika. Komanso zinkamuvuta kuvomereza chiphunzitso choti anthu oipa amakawotchedwa kumoto. Iye ankaona kuti Mulungu amene amazunza anthu kumoto, si wachilungamo komanso si wachikondi.
Kenako mayi wina wa Mboni za Yehova anamusonyeza Yeong Sug mawu a m’Baibulo awa: “Amoyo amadziwa kuti adzafa, koma akufa sadziwa chilichonse. Iwo salandiranso malipiro alionse, chifukwa zonse zimene anthu akanawakumbukira nazo zaiwalika.” (Mlaliki 9:5) A Mboni anamuthandiza kuzindikira kuti makolo ake amene anamwalira sakuzunzika kumoto. Koma akuyembekezera kudzaukitsidwa ndipo panopa sakudziwa chilichonse.
Yeong Sug anadziwa kuti pali anthu ambiri omwe sakudziwa mfundo ya m’Baibulo imeneyi. Choncho anamvetsa mawu a Yesu a pa Mateyu 24:14 akuti: “Uthenga wabwino uwu wa ufumu udzalalikidwa padziko lonse lapansi kumene kuli anthu, kuti ukhale umboni ku mitundu yonse, kenako mapeto adzafika.” Panopa mtsikanayu amalalikira uthenga wabwino ndipo amauza anthu zokhudza zimene Baibulo limanena, zoti anthu amene anamwalira adzaukitsidwa.
Baibulo limanena kuti: “Mulungu alibe tsankho. Iye amalandira munthu wochokera mu mtundu uliwonse, amene amamuopa ndi kuchita chilungamo.” (Machitidwe 10:34, 35) Izi n’zimene tiyenera kuyembekezera kwa Mulungu amene “amakonda chilungamo ndi chiweruzo chosakondera.”—Salimo 33:5.
“CHOONADI n’chiyani?” Limeneli ndi funso limene Pontiyo Pilato, yemwe anali bwanamkubwa wa chigawo cha Yudeya, anafunsa Yesu m’nthawi ya atumwi. Pa nthawiyo n’kuti Yesu akuimbidwa mlandu ndi Pilatoyo. (Yohane 18:38) Koma sikuti Pilato ankafunadi kudziwa choonadi. Iye anafunsa funso limeneli chifukwa cha zimene ankaganiza pa nkhani ya choonadi. Pilato ankaganiza kuti palibe chimene tingati ichi ndiye choonadi. Ankaona kuti aliyense akhoza kusankha yekha malinga ndi zimene amakhulupirira kapena zimene anaphunzitsidwa. Masiku ano anthu ambiri amakhalanso ndi maganizo amenewa.
M’zaka za m’ma 1500, zinali zovuta kwa anthu a ku Ulaya kuti adziwe ziphunzitso zolondola. Poyamba anthuwa anaphunzitsidwa kuti azimvera papa komanso azitsatira zimene tchalitchi cha Katolika chinkaphunzitsa. Koma kenako anasokonezeka kwambiri anthu ena otsutsa Chikatolika atayamba kuphunzitsa zinthu zina. Kodi pamenepa iwo akanadziwa bwanji zolondola?
Pa nthawiyi, panali anthu atatu amene ankafufuza kuti apeze choonadi.* Kodi anthuwa anapeza zotani? Nanga kodi akanakwanitsa bwanji kudziwa zimene zinali zoona komanso zomwe zinali zabodza? Tiyeni tione.
Munthu woyamba anali Wolfgang Capito, yemwe ankakhulupirira kwambiri zimene tchalitchi cha Katolika chinkaphunzitsa. Capito anaphunzira za mankhwala, malamulo komanso zokhudza chipembedzo ndipo kenako anakhala wansembe pa parishi inayake mu 1512. Patapita nthawi anakhala mlangizi wa bishopu wamkulu wa ku Mainz.
Poyamba Capito anayesetsa kufooketsa anthu amene ankatsutsa tchalitchi cha Katolika, omwe ankalalikira zosiyana ndi zimene tchalitchichi chinkaphunzitsa. Koma posapita nthawi, nayenso anayamba kugwirizana ndi mfundo za anthuwa. Kodi iye ankachita chiyani? Katswiri wina wa mbiri yakale, dzina lake James M. Kittelson, analemba kuti pakakhala ziphunzitso zosiyana, Capito ankakhulupirira kuti “njira yabwino yodziwira zolondola ndi kufufuza m’Baibulo, chifukwa ndi lomwe lingatiuze zoona.” Choncho, Capito anayamba kuona kuti chiphunzitso chakuti pa nthawi ya misa mkate ndi vinyo zimasintha n’kukhala thupi ndi magazi enieni a Khristu, n’chosagwirizana ndi Malemba. (Onani bokosi lakuti, ‘Muzitsimikizira Ngati Zilidi Zoona.’) Mu 1523, Capito anasiya ntchito yolangiza bishopu wamkulu ija, ndipo anakakhala mumzinda wa Strasbourg. Mzinda umenewu ndi kumene kunali kuchimake kwa anthu otsutsa tchalitchi cha Katolika.
Kunyumba kwa Capito n’kumene anthu otsutsa tchalitchi cha Katolika ankakumana n’kumakambirana nkhani za chipembedzo komanso zimene Baibulo limaphunzitsa. Ngakhale kuti ambiri a anthuwa ankakhulupirirabe Utatu, buku lina linasonyeza kuti Capito “sankatchulanso Utatu mu zolemba zake.” (The Radical Reformation) N’chifukwa chiyani ankachita zimenezi? Capito anachita chidwi ndi mmene katswiri wina wa zachipembedzo wa ku Spain, dzina lake Michael Servetus, anagwiritsira ntchito Baibulo potsutsa chiphunzitso cha Utatu.*
Capito anachita zinthu mosamala chifukwa ankadziwa kuti anthu ambiri sangagwirizane naye akadziwa zoti wayamba kutsutsa chiphunzitso cha Utatu. Komabe zimene ankalemba zinkasonyeza kuti asanakumane ndi Servetus, anali atayamba kale kukayikira chiphunzitsochi. Patapita nthawi, wansembe wina wakatolika analemba kuti Capito ndi anzake “ankakumana mwamseri n’kumakambirana zokhudza ziphunzitso zosamvetsetseka za Chikatolika ndipo kenako anayamba kutsutsa chiphunzitso cha Utatu.” Patatha zaka 100, anthu ena analemba kuti Capito anali woyambirira, pa mndandanda wa anthu odziwika bwino amene analemba zotsutsa chiphunzitsochi.
Capito ankakhulupirira kuti choonadi chimapezeka m’Baibulo. Iye analemba kuti: “Pa nkhani ya Mulungu, nthawi zonse Baibulo ndiponso lamulo la Khristu, zizikhala patsogolo.” Dr. Kittelson analemba kuti, Capito “ankanenetsa kuti, kunyalanyaza Malemba n’kumene kunachititsa kuti anthu ambiri asiye kukhulupirira tchalitchi komanso kuti asadziwe choonadi.”
Munthu wina amene analinso ndi maganizo amenewa ndi Martin Cellarius, yemwenso ankadziwika kuti Martin Borrhaus. Iye ankakhala kunyumba kwa Capito m’chaka cha 1526.
Cellarius anabadwa m’chaka cha 1499. Iye analinso munthu wakhama pophunzira zachipembedzo komanso nzeru za anthu. Analinso mphunzitsi pasukulu ina ya mumzinda wa Wittenberg ku Germany. Popeza mzindawu ndi kumene kunayambira zotsutsa tchalitchi cha Katolika, Cellarius ankadziwana bwino ndi Martin Luther komanso anthu ena amene ankatsutsa zimene tchalitchichi chinkaphunzitsa. Ndiye kodi Cellarius akanatha bwanji kusiyanitsa pakati pa mfundo za anthu ndi choonadi cha m’Malemba?
Buku lina limanena kuti Cellarius ankakhulupirira kuti zinthu monga “kuphunzira mwakhama Malemba, kuyerekezera mavesi, kupemphera komanso kulapa,” ndi zimene zingamuthandize munthu kudziwa zolondola. (Teaching the Reformation) Kodi Cellarius anapeza zotani atafufuza mosamala zimene Baibulo limanena?
Mu July 1527, Cellarius anatulutsa buku lofotokoza zimene anapeza. (On the Works of God) Iye analemba kuti zinthu monga buledi ndi vinyo zimene zimagwiritsidwa ntchito pa misa ndi zophiphiritsa chabe. Mogwirizana ndi zimene Pulofesa Robin Barnes ananena, Cellarius analembanso m’buku lakeli, “zinthu zosonyeza kuti maulosi ena a m’Baibulo amasonyeza kuti kutsogoloku kudzachitika zinthu zoopsa koma kenako zinthu zidzayamba kuyenda bwino padzikoli.”—2 Petulo 3:10-13.
Chinthu china chochititsa chidwi kwambiri m’buku la Cellarius, chinali zimene analemba zokhudza Yesu Khristu. Ngakhale kuti sanatsutse mwachindunji chiphunzitso cha Utatu, iye anasonyeza kuti pali kusiyana pakati pa “Atate Wakumwamba” ndi “mwana wake Yesu Khristu.” Analembanso kuti Yesu ndi mmodzi mwa milungu komanso mmodzi mwa ana a Mulungu Wamphamvuyonse.—Yohane 10:34, 35.
Ngakhale kuti zolemba zambiri za anthu a m’zaka za m’ma 1500 zinkasonyezeratu kuti olembawo ankakhulupirira Utatu, Robert Wallace analemba m’buku lake lina kuti zolemba za Cellarius zinkakhala zosiyana ndi zolemba za anthu amenewa.* (Antitrinitarian Biography, 1850) Choncho akatswiri ambiri a maphunziro amaona kuti Cellarius sankakhulupirira chiphunzitso cha Utatu. Ena amati iye anali mmodzi wa anthu amene Mulungu anawagwiritsa ntchito “kuthandiza anthu kudziwa zolondola zokhudza Mulungu woona komanso Khristu.”
Mu 1527, munthu wina yemwenso ankaphunzira zokhudza chipembedzo dzina lake Johannes Campanus, ankakhala mumzinda wa Wittenberg. Anthu ankaona kuti Campanus analinso mmodzi wa anthu omwe ankaphunzira zachipembedzo mwakhama pa nthawiyo. Ngakhale kuti anthu ambiri omwe ankatsutsa Chikatolika ankakhala mumzindawu, Campanus anayamba kukayikira zimene Martin Luther ankaphunzitsa. Kodi n’chifukwa chiyani ankachita zimenezi?
Campanus anatsutsa chiphunzitso choti pa nthawi ya misa, mkate ndi vinyo zimasintha n’kukhala thupi ndi magazi enieni a Khristu. Anatsutsanso chiphunzitso cha Martin Luther chakuti pa mgonero wa Ambuye, thupi ndi magazi a Yesu zimabwera n’kukhala limodzi ndi mkate komanso vinyo. Mogwirizana ndi zimene André Séguenny analemba, Campanus ankakhulupirira kuti “mkate umakhalabe mkate, kungoti umaimira thupi la Khristu.” Mu 1529, ku Marburg kunachitika msonkhano wina. Cholinga cha msokhanowu, chinali kukambirana nkhani zokhudza ziphunzitso zimenezi. Koma Campanus sanaloledwe kuti afotokoze zimene anapeza m’Malemba zokhudza nkhaniyi. Kenako anthu otsutsa ziphunzitso za Katolika aja anayamba kumupewa.
Zimene zinakhumudwitsa kwambiri Martin Luther komanso anzakewa ndi zimene Campanus ankakhulupirira zokhudza Atate, Mwana ndi mzimu woyera. M’buku lake lina lakuti Restitution, limene linatuluka mu 1532, Campanus analemba kuti Yesu ndi Atate wake ndi anthu awiri osiyana. Iye anafotokoza kuti Atate ndi Mwana, ndi “amodzi” m’njira yofanana ndi mmene zilili kuti mwamuna ndi mkazi wake ndi “thupi limodzi,” kutanthauza kuti ndi ogwirizana, ngakhale kuti ndi anthu awiri. (Yohane 10:30; Mateyu 19:5) Campanus ananena kuti, posonyeza kuti Atate ndi wamphamvu kuposa Mwana, Malemba amagwiritsanso ntchito fanizo lomweli ndipo amati: “Mutu wa mkazi ndi mwamuna, ndipo mutu wa Khristu ndiye Mulungu.”—1 Akorinto 11:3.
Nanga kodi Campanus ananena zotani pa nkhani ya mzimu woyera? Apanso iye anagwiritsa ntchito Malemba ndipo anati: “Palibe lemba limene limasonyeza kuti Mzimu Woyera ndi mbali ya Utatu . . . Baibulo limasonyeza kuti mzimu wa Mulungu ndi mphamvu imene Mulunguyo amaigwiritsa ntchito pochita zinthu zosiyanasiyana.”—Genesis 1:2.
Luther ankati Campanus ndi munthu wonyoza Mulungu komanso mdani wa Mwana wa Mulungu. Munthu wina wa m’gulu la Luther ananena kuti Campanus ankayenera kunyongedwa. Komabe Campanus sanafooke ndi zimenezi. Buku lina linanena kuti: “Campanus ankaona kuti zomwe zinachititsa kuti anthu ambiri asiye kukhulupirira tchalitchi cha Katolika, zinali zakuti atsogoleri sankaphunzitsa zolondola ngati mmene atumwi ankachitira. Ananenanso kuti chifukwa china n’choti atsogoleriwa sankamvetsa zimene Baibulo limanena pa nkhani ya kusiyana kwa Mulungu ndi Yesu.”
Ngakhale kuti Campanus ankaona kuti “zipembedzo komanso anthu otsutsa Chikatolika” sanamuthandize kupeza choonadi, analibe maganizo oyambitsa chipembedzo. Iye ankakhulupirira kuti tchalitchi cha Katolika chidzakonza zinthu ndipo chidzabwezeretsa ziphunzitso zoyambirira za Chikhristu. Koma patapita nthawi, akuluakulu a Katolika anamanga Campanus, ndipo iye anakhala m’ndende kwa zaka zoposa 20. Olemba mbiri yakale amakhulupirira kuti Campanus anamwalira m’chaka cha 1575.
Kuphunzira mwakhama Baibulo kunathandiza Capito, Cellarius, Campanus ndiponso anthu ena kuti athe kusiyanitsa choonadi ndi zinthu zabodza. Ngakhale kuti si zonse zimene anthuwa ankakhulupirira zomwe zinali zogwirizana ndi zimene Baibulo limaphunzitsa, iwo anafufuza Malemba modzichepetsa ndipo ankaona kuti zinthu zolondola zimene anapeza ndi za mtengo wapatali.
Mtumwi Paulo analimbikitsa Akhristu anzake kuti: “Tsimikizirani zinthu zonse. Gwirani mwamphamvu chimene chili chabwino.” (1 Atesalonika 5:21) Pofuna kukuthandizani kufufuza choonadi, a Mboni za Yehova anatulutsa buku lakuti, Kodi Baibulo Limaphunzitsa Chiyani Kwenikweni? Bukuli lasonyezedwa patsamba 16 ya magazini ino, ndipo likupezekanso pa webusaiti yathu ya jw.org.
^ ndime 4 Onani buku lachingelezi lakuti, Jehovah’s Witnesses—Proclaimers of God’s Kingdom, pabokosi lomwe lili patsamba 44. Bukuli ndi lofalitsidwa ndi Mboni za Yehova.
^ ndime 8 Onani nkhani ya mutu wakuti, “Michael Servetus Anafufuza Choonadi Yekhayekha,” mu Galamukani! ya May 2006. Magaziniyi ndi yofalitsidwa ndi Mboni za Yehova.
^ ndime 17 Bukuli linanenanso kuti polemba, Cellarius “akamanena za Khristu, ankalemba deus osati Deus. Ankalemba Deus akamanena za Mulungu Wamphamvuyonse.”
Dziko lapansili linalengedwa m’njira yoti pazikhala zinthu zamoyo. Lili ndi madzi ambiri amene amathandiza kuti zamoyo zisamafe. Komanso mmene dzikoli limayendera, zimathandiza kuti madzi a m’nyanja zonse asamaundane chifukwa cha kuzizira kapena kuwira chifukwa cha kutentha. M’mlengalenga mwa dzikoli mulinso mpweya wosiyanasiyana umene umaliteteza. Palinso mphamvu inayake imene imachokera pansi pa nthaka yomwe imateteza dzikoli. Chinthu chinanso chogometsa kwambiri ndi kudalirana kumene kulipo pakati pa zomera, nyama komanso anthu padzikoli. Poganizira zinthu zonsezi, anthu ambiri amaona kuti Mulungu analenga dzikoli ndi cholinga.—Werengani Yesaya 45:18.
Koma mwina mungadzifunse kuti, ‘Kodi ndiye kuti zinthu zopanda chilungamo zimene zimachitika komanso mavuto ena onse, ndi mbali ya cholinga cha Mulungucho?’—Werengani Deuteronomo 32:4, 5.
Mulungu analenga dzikoli kuti anthu azikhalamo mosangalala, azikondana komanso azikonda Mlengi wawo. Choncho anthu ndi osiyana kwambiri ndi nyama komanso zomera. Anthufe tingathe kuphunzira zokhudza Mlengi wathu ndipo tingathe kutsanzira makhalidwe ake monga chikondi ndi chilungamo.—Werengani Mlaliki 12:13; Mika 6:8.
Mlengi wathu angathe kukwaniritsa zolinga zake zonse. Choncho tingakhale ndi chikhulupiriro choti adzathetsa mavuto onse padzikoli, ndipo anthu adzakhala angwiro ndiponso osangalala.—Werengani Salimo 37:11, 29; Yesaya 55:11.
1 2 3 4 5 6 7 8 9 10 11 12 13 14 15 16
^ ***g 5/06 mas. 18-21 Michael Servetus Anafufuza Choonadi Yekhayekha***
Michael Servetus Anafufuza Choonadi Yekhayekha
YOLEMBEDWA NDI WOLEMBA GALAMUKANI! KU SPAIN
Pa October 27, 1553, Michael Servetus anawotchedwa pamtengo ku Geneva, ku Switzerland. Guillaume Farel, yemwe anapha Servetus komanso yemwe anali mtumiki wa John Calvin, anachenjeza anthu oonerera kuti: “[Servetus] ndi munthu wanzeru amene mosakayikira ankaganiza kuti akuphunzitsa choonadi, koma anagwa m’manja mwa Mdyerekezi. . . . Samalani kuti zinthu ngati zimenezi zingakuchitikireni inunso!” Kodi munthu ameneyu analakwa chiyani kuti afe momvetsa chisoni chonchi?
MICHAEL SERVETUS anabadwa mu 1511 m’mudzi wa Villanueva de Sijena, ku Spain. Kuyambira ali mwana, ankakhoza kwambiri ku sukulu. Malinga ndi zomwe analemba munthu wina wolemba mbiri ya anthu, “pofika zaka 14, anali ataphunzira Chigiriki, Chilatini, ndi Chihebri, ndipo ankadziwa bwino nzeru za anthu, masamu, ndi maphunziro azaumulungu.”
Servetus akadali mnyamata, Juan de Quintana, mlangizi pa nkhani zauzimu wa Mfumu ya ku Spain Charles V, anamulemba ntchito kuti akhale mthandizi wake. Pa maulendo ake otsagana ndi Juan Quintana, Servetus anaona kugawikana kwachipembedzo komwe kunalipo ku Spain, kumene Ayuda ndi Asilamu anathamangitsidwa kapena kukakamizidwa kutembenukira ku Chikatolika.
Servetus ali ndi zaka 16 anapita kukaphunzira zamalamulo ku yunivesite ya Toulouse, ku France. Ali kumeneko anaona koyamba Baibulo lathunthu. Ngakhale kuti kuwerenga Baibulo kunali koletsedwa, Servetus ankaliwerenga mwakabisira. Atamaliza kuliwerenga koyamba, analumbira kuti adzaliwerenganso “kasauzande.” Mwina Baibulo limene Servetus analiphunzira ku Toulouse linali la Complutensian Polyglot, lomwe anatha kuwerengamo Malemba m’zinenero zoyambirira (Chihebri ndi Chigiriki), limodzi ndi Chilatini chomwe anamasulira. Zomwe anaphunzira m’Baibulo, komanso makhalidwe oipa a atsogoleri a chipembedzo amene anaona ku Spain, zinamutayitsa chikhulupiriro chake mu chipembedzo cha Chikatolika.
Zimene Servetus ankakayikira zokhudza Chikatolika zinatsimikiziridwa pamene anaonerera kulongedwa ufumu kwa Charles V. Mfumu yachisipanishiyo inavekedwa ufumu ndi Papa Clement VII kuti ikhale mfumu ya Ufumu Wopatulika wa Roma. Papayo anakhala pa mpando wake wachifumu atanyamulidwa ndi anthu pamapewa, ndipo analandira mfumuyo, yomwe inapsompsona mapazi ake. Kenaka Servetus anadzalemba kuti: “Ndaona ndi maso anga papa atanyamulidwa pamapewa pa nduna, modzikweza, akulambiridwa mumsewu ndi anthu omuzungulira.” Servetus anaona kuti kudzikweza ndi kuwononga ndalama kumeneko kunali kosagwirizana ndi kukhala moyo wosalira zambiri kumene kunafotokozedwa m’Mauthenga Abwino.
Kufufuza Choonadi M’zipembedzo
Servetus anasiya mwakachetechete ntchito yake kwa Quintana ndipo anayamba kufunafuna yekha choonadi. Ankakhulupirira kuti uthenga wa Kristu unafunika kupita kwa anthu wamba amene akanaumvetsa ndi kuugwiritsa ntchito, osati kwa akatswiri a maphunziro azaumulungu ndi a nzeru zapamwamba. Choncho anaganiza zowerenga Baibulo m’zinenero zoyambirira, n’kukana chiphunzitso chilichonse chomwe chinali chosemphana ndi Malemba. N’zochititsa chidwi kuti mawu oti “choonadi” ndi ena ofanana nawo amapezeka nthawi zochuluka kuposa mawu ena alionse m’zinthu zimene analemba.
Zinthu za m’mbiri ndi za m’Baibulo zimene Servetus anaphunzira zinamuchititsa kukhulupirira kuti Chikristu chinasokonezedwa pa zaka 300 zoyambirira za Nyengo Yathu ino. Iye anazindikira kuti Constantine ndi anthu amene anamulowa m’malo ankalimbikitsa ziphunzitso zonyenga zimene pamapeto pake zinadzachititsa kuti ayambe kuphunzitsa Utatu monga chiphunzitso chovomerezeka ndi tchalitchi. Servetus ali ndi zaka 20 anatulutsa buku lotchedwa On the Errors of the Trinity (Zolakwika za Utatu), lomwe linachititsa kuti Khoti la Kafukufuku wa Akatolika liyambe kufuna kwambiri kumulanga.
Servetus ankatha kumvetsa zinthu bwinobwino. Iye analemba kuti: “M’Baibulo sanatchulemo za Utatu. . . . Timamudziwa Mulungu, osati kudzera mu ziphunzitso zathu za nzeru zapamwamba zomwe timanyadira, koma kudzera mwa Kristu.” Iye anazindikiranso kuti mzimu woyera si munthu, koma kuti ndi mphamvu yogwira ntchito ya Mulungu.
Servetus anachititsa anthu ena kugwirizana naye. Munthu wosintha zinthu wachipolotesitanti dzina lake Sebastian Franck analemba kuti: “Servetus, yemwe ndi Msipanishi, akunena m’chikalata chake kuti Mulungu ndi mmodzi basi. Tchalitchi cha Roma chimati pali milungu itatu mwa mulungu mmodzi. Ine ndikugwirizana ndi Msipanishiyu.” Komabe, Tchalitchi cha Roma Katolika ndiponso matchalitchi achipolotesitanti sanamukhululukire Servetus chifukwa chotsutsa chiphunzitso chawo chachikulu cha Utatu.
Kuwerenga Baibulo kunamuchititsanso Servetus kutsutsa ziphunzitso zina za tchalitchi, ndipo ankaona kuti kugwiritsa ntchito mafano n’kosemphana ndi malemba. Choncho, patatha chaka chimodzi ndi theka chitulutsireni buku lakuti On the Errors of the Trinity, Servetus, polemekeza Akatolika ndi Apolotesitanti omwe, ananena kuti: “Sindikuvomerezana kapena kutsutsana ndi mfundo zonse za gulu lili lonse. Chifukwa ndikuona kuti onsewa ali ndi mfundo zoona ndi zinanso zolakwika, koma aliyense akuona zolakwa za mnzake osati zake.” Iye anali yekhayekha pa ntchito yofunafuna choonadi.
Koma ngakhale Servetus anali woona mtima, sanamvetse molondola zinthu zina. Mwachitsanzo, anawerengetsera kuti Armagedo ndi Ulamuliro wa Zaka 1,000 wa Kristu zidzachitika iye akadali moyo.
Kufufuza Zoona Zenizeni za Sayansi
Pothawa anthu amene ankamuzunza, Servetus anasintha dzina lake n’kukhala Villanovanus ndipo anasamukira ku Paris, komwe anakapeza digiri ya ntchito zaluso ndi ya udokotala. Chifukwa chofuna kudziwa zinthu zasayansi, ankatumbula zinyama kuti adziwe mmene thupi la munthu limagwirira ntchito. Chifukwa cha zimenezi, Servetus mwina anali munthu woyamba wa ku Ulaya kufotokoza momwe magazi amayendera m’mapapo. Zimene anapezazo anaziphatikiza m’buku lake lakuti The Restitution of Christianity. Iye anafotokoza zimenezi patatsala zaka 75 kuti William Harvey afotokoze mmene magazi amayendera m’thupi lonse.
Servetus analembanso kachiwiri buku lolembedwa ndi Ptolemy lotchedwa Geography. Bukuli linatchuka kwambiri moti anthu ena amanena kuti Servetus ndiye anayambitsa jogalafe yoyerekezera zinthu zosiyanasiyana ndiponso maphunziro a zikhalidwe za anthu. Kenaka, pa mlandu wake ku Geneva, Servetus anaimbidwa mlandu chifukwa chonena kuti Palesitina ndi dera lopanda minda yambiri ndiponso lopanda chonde. Servetus anadziikira kumbuyo ponena kuti zimene anafotokozazo zimakhudza nthawi yake, osati nthawi ya Mose, pamene dzikolo mosakayikira linali loyenda mkaka ndi uchi.
Servetus analembanso buku lakuti Universal Treatise on Syrups, lomwe linafotokoza njira yatsopano ndiponso yabwino yochizira matenda. Kuchuluka kwa mfundo zothandiza zomwe zili m’buku limenelo kunamupangitsa Servetus kukhala munthu woyamba kufufuza za kamwedwe ka mankhwala ndi kagwiritsidwe ntchito ka mavitamini. Popeza Servetus ankadziwa zinthu zambiri choncho, wolemba mbiri wina anamutcha “mmodzi wa anthu a nzeru kwambiri m’mbiri yonse ya anthu, amene anathandiza kwambiri pa ntchito yotulukira zinthu zimene anthu akudziwa masiku ano.”
Mdani Wamphamvu
Anthu ofunafuna choonadi nthawi zonse amakhala ndi adani ambiri. (Luka 21:15) Mdani wina wa Servetus anali John Calvin, amene anakhazikitsa boma lachipolotesitanti lankhanza ku Geneva. Malinga ndi zimene analemba wolemba mbiri Will Durant, “Ulamuliro wankhanza wa [Calvin] sunali wogwiritsa ntchito malamulo kapena mphamvu, koma wopondereza ndi kutsutsana ndi anthu ena” ndipo Calvin “anayesetsa kwambiri mofanana ndi papa wina aliyense kutsutsa zoti anthu azikhala ndi ufulu wokhulupirira zimene akufuna.”
Servetus ndi Calvin mwina anakumana ku Paris onse akadali anyamata. Sanagwirizane kuyambira pachiyambi pomwe, ndipo Calvin anakhala mdani wamkulu kwambiri wa Servetus. Ngakhale kuti Calvin ndi amene anayambitsa nyengo ya kukonzanso zinthu, pamapeto pake anatumiza Servetus ku Khoti la Kafukufuku la Akatolika. Servetus pang’onong’ono akanamugwira ku France, kumene anthu anawotcha chiboliboli chomwe anachipanga ngati chizindikiro chake. Komabe, anthu anamuzindikira ku Geneva, mzinda womwe uli m’malire ndi dziko la France, ndipo anagwidwa n’kuikidwa m’ndende. Mu mzinda umenewu chilichonse chomwe Calvin wanena anthu sankachitsutsa.
Servetus ali m’ndende, Calvin anamuzunza kwambiri. Komabe, pamene Servetus ankapikisana mawu ndi Calvin pa mlandu wake, anati akhoza kusintha maganizo ake ngati Calvin angamupatse umboni wa m’Malemba. Calvin sanathe kuchita zimenezi. Pamapeto pa mlanduwo, Servetus analamulidwa kuti awotchedwe pamtengo. Olemba mbiri ena amati Servetus anali munthu wotsutsa chipembedzo yekhayo amene chizindikiro chake chinawotchedwa ndi Akatolika ndiponso amene anawotchedwa wamoyo ndi Apolotesitanti.
Anabweretsa Ufulu Wachipembedzo
Ngakhale kuti Calvin anapha mdani wake, ulamuliro umene anali nawo wouza anthu momwe azikhalira unatha. Kupha Servetus popanda zifukwa zomveka kunakwiyitsa anthu ambiri a nzeru ku Ulaya konse, ndipo kunapatsa mfundo zabwino anthu olimbikitsa ufulu wa anthu. Anthu amenewa ankanena kuti palibe munthu amene ayenera kuphedwa chifukwa cha chipembedzo chake, ndipo anali ofunitsitsa kuposa kale lonse kupititsa patsogolo ntchito yawo yobweretsa ufulu wachipembedzo.
Mtaliyana wina wolemba ndakatulo dzina lake Camillo Renato, pa nkhani imeneyi anati: “Mulungu, ngakhalenso mzimu wake, sanalimbikitsepo zinthu ngati zimenezi. Kristu sanachitirepo anthu amene ankamutsutsa zinthu zotere.” Ndipo Mfalansa wina wolimbikitsa kuti anthu azikhulupirira zimene akufuna dzina lake Sébastien Chateillon analemba kuti: “Kupha munthu si kuteteza chiphunzitso, n’kupha munthu basi.” Servetus mwiniwakeyo anali atanenapo kuti: “Ndikuona kuti ndi nkhani yaikulu kupha anthu chifukwa choti sakumvetsa molondola mfundo inayake ya m’malemba, pamene tikudziwa kuti ngakhale anthu osankhidwawo akhozanso kukhala atasochera.”
Ponena za momwe kuphedwa kwa Servetus kunakhudzira kwambiri anthu, buku lakuti Michael Servetus—Intellectual Giant, Humanist, and Martyr limati: “Imfa ya Servetus inasintha zikhulupiriro zimene zinali zofala m’zaka za m’ma 300.” Bukulo limapitiriza kuti: “Tikaona m’mbiri, tingaone kuti Servetus anafa kuti ufulu wa chikumbumtima ukhale ufulu wachibadwidwe wa anthu onse m’dziko lathu lamakonoli.”
Mu 1908 anthu anasema chiboliboli chokumbukira Servetus mu mzinda wa Annemasse ku France, makilomita pafupifupi asanu kuchokera pamalo amene anafera. Mawu a pachosemacho amati: “Michel Servet[us], . . . katswiri wa jogalafe ndiponso dokotala, anathandiza kutukula moyo wa anthu chifukwa cha zinthu zasayansi zimene anatulukira, kudzipereka kwake kwa odwala ndi osauka, ndi kukana kwake kwamtuwagalu kuti anthu alamulire maganizo ndi chikumbumtima chake. . . . Zikhulupiriro zake zinali zosasunthika. Anapereka moyo wake nsembe chifukwa cha choonadi.”
[Mawu a M’munsi]
Akuluakulu a ku Spain anathamangitsa Ayuda 120,000 amene anakana kulowa Chikatolika, ndipo Asilamu otchedwa a Moor masauzande angapo anawotchedwa pamtengo.
Onani nkhani yakuti “Baibulo la Complutensian Polyglot Linali Lofunika Kwambiri Pantchito Yomasulira,” mu Nsanja ya Olonda ya April 15, 2004.
M’buku lake lakuti A Statement Regarding Jesus Christ, Servetus anafotokoza kuti chiphunzitso cha Utatu ndi chosokoneza ndi chovuta kumvetsa, ndi kutinso m’Malemba mulibe ngakhale mawu amodzi olimbikitsa chiphunzitso chimenechi.
Ali m’ndende, Servetus anasaina kalata yake yomaliza ndi mawu akuti: “Michael Servetus, ndili ndekha, koma ndikudalira chitetezo chotsimikizirika cha Kristu.”
[Bokosi/Zithunzi patsamba 21]
Servetus Anagwiritsa Ntchito Dzina la Yehova
Kufunafuna choonadi kwa Servetus kunamuchititsanso kuti azigwiritsa ntchito dzina la Yehova. Patapita miyezi ingapo William Tyndale atagwiritsa ntchito dzina limeneli m’mabuku asanu oyambirira a m’Baibulo amene anamasulira, Servetus anatulutsa buku lakuti On the Errors of the Trinity. M’buku lonseli anagwiritsa ntchito dzina la Yehova. Iye anafotozamo kuti: “Dzina linalo, lomwe ndi lopatulika kuposa ena onse, יהוה, . . . tikhoza kulitanthauzira motere, . . . ‘Wochititsa kukhalako,’ ‘amene amachititsa,’ ‘woyambitsa kukhalako.’” Iye anati: “Dzina la Yehova liyenera kugwiritsidwa ntchito kwa Atate yekha basi.”
Mu 1542, Servetus anakonzanso Baibulo lotchuka la Chilatini lomasuliridwa ndi Santes Pagninus (lomwe lasonyezedwa pansipa). M’mawu a m’mphepete ambirimbiri amene analemba, Servetus anasonyezanso malo amene dzina la Mulungu linali kupezeka. Iye analemba dzina la Yehova m’mawu a m’mphepete a malemba ofunika monga Salmo 83:18, pamene olemba Baibulowo anaikapo mawu oti “Ambuye.”
M’buku lake lomaliza lakuti The Restitution of Christianity, Servetus ananena mawu otsatirawa ponena za Yehova, dzina la Mulungu: “N’zoonekeratu . . . kuti panali anthu ambiri amene ankatchula dzina limeneli kalelo.”
[Chithunzi]
Chosema cha nkhope ya Servetus ku Annemasse, ku France
[Chithunzi patsamba 18]
Chithunzi cha m’zaka za m’ma 1400 cha ubatizo wokakamiza wa Asilamu a ku Spain
[Mawu a Chithunzi]
Capilla Real, Granada
[Chithunzi patsamba 19]
Tsamba loyamba la buku lakuti “On the Errors of the Trinity”
[Mawu a Chithunzi]
From the book De Trinitatis Erroribus, by Michael Servetus, 1531
[Chithunzi patsamba 20]
Servetus anaphunzira za kayendedwe ka magazi m’mapapo
[Mawu a Chithunzi]
Anatomie descriptive et physiologique, Paris, 1866-7, L. Guérin, Editor
[Chithunzi patsamba 20]
Buku la Servetus lakuti “Universal Treatise on Syrups” linabweretsa mfundo zatsopano za kamwedwe ka mankhwala
[Chithunzi patsamba 21]
John Calvin anakhala mdani wamkulu wa Servetus
[Mawu a Chithunzi]
Biblioteca Nacional, Madrid
[Mawu a Chithunzi patsamba 18]
Biblioteca Nacional, Madrid
^ ***bh mas. 27-36 Kodi Mulungu Ali Nalo Cholinga Chotani Dziko Lapansili?***
Mutu 3
Kodi Mulungu Ali Nalo Cholinga Chotani Dziko Lapansili?
Kodi Mulungu ali nawo cholinga chotani anthu?
Kodi ulamuliro wa Mulungu unatsutsidwa motani?
Kodi moyo pa dziko lapansi udzakhala wotani m’tsogolo?
DZIKO LAPANSI Mulungu ali nalo cholinga chabwino kwambiri. Yehova amafuna kuti padziko lapansi pakhale anthu osangalala ndi athanzi okhaokha. Baibulo limanena kuti ‘Mulungu anabzala munda ku Edene’ ndiponso kuti “anameretsa . . . mitengo yonse yokoma m’maso ndi yabwino kudya.” Mulungu atalenga mwamuna ndi mkazi oyambirira, Adamu ndi Hava, anawapatsa malo abwino amenewo kuti azikhalamo ndipo anawauza kuti: “Mubalane, muchuluke, mudzaze dziko lapansi, muligonjetse.” (Genesis 1:28; 2:8, 9, 15) Motero cholinga cha Mulungu chinali chakuti anthu akhale ndi ana, akuze malire a munda wokongola umene anali kukhalamo mpaka kufikira dziko lonse, ndiponso kuti azisamalira nyama.
2 Kodi mukuganiza kuti cholinga cha Yehova Mulungu chakuti anthu adzakhale m’paradaiso pa dziko lapansi chidzakwaniritsidwa? Mulungu anati: “Ndanena, . . . ndidzachichitanso.” (Yesaya 46:9-11; 55:11) Inde, Mulungu adzachitadi zimene amafuna! Iye amanena kuti dziko lapansi “sanalilenga mwachabe” koma “analiwumba [kuti] akhalemo anthu.” (Yesaya 45:18) Kodi Mulungu anafuna kuti padziko lapansi pakhale anthu otani? Nanga anafuna kuti anthuwo akhalepo kwa nthawi yaitali bwanji? Baibulo limayankha kuti: ‘Olungama adzalandira dziko lapansi, nadzakhala momwemo kosatha.’—Salmo 37:29; Chivumbulutso 21:3, 4.
3 N’zachidziwikire kuti zimenezi sizinachitikebe. Panopo anthu amadwala ndi kumwalira. Ndiponso amamenyana ndi kuphana. Chinachake chinalakwika ndithu. Komatu Mulungu sanafune kuti dziko lapansi likhale mmene lilili masiku ano. Kodi chinachitika n’chiyani? N’chifukwa chiyani cholinga cha Mulungu sichinakwaniritsidwe? Palibe buku lina lililonse la mbiri yakale lolembedwa ndi anthu lomwe lingatiuze zimenezi, chifukwa mavutowa anayambira kumwamba.
CHIYAMBI CHAKE CHA MDANI
4 Buku loyambirira m’Baibulo limatiuza za winawake amene anatsutsa Mulungu m’munda wa Edene. Iye amatchulidwa kuti “njoka,” komatu sanali njoka yeniyeni. Buku lomalizira m’Baibulo limamutchula kuti “mdyerekezi ndi Satana, wonyenga wa dziko lonse.” Amatchedwanso ‘njoka yokalambayo.’ (Genesis 3:1; Chivumbulutso 12:9) Mngelo ameneyu, kapena kuti cholengedwa chauzimu champhamvu chosaoneka chimenechi, chinagwiritsa ntchito njoka polankhula ndi Hava. Mngeloyo anachita zimenezi mofanana ndi mmene munthu waluso angachitire kuti mawu ake azimveka ngati kuti akulankhulidwa ndi chidole. Munthu wauzimu ameneyo mosakayikira analipo pamene Mulungu anali kukonza dziko lapansi kuti pakhale anthu.—Yobu 38:4, 7.
5 Popeza kuti Yehova analenga zinthu zabwino kwambiri zokhazokha, nanga ndani anapanga ‘Mdyerekeziyu,’ inde “Satana” ameneyu? Kunena mwachidule, mwana mmodzi mwa ana auzimu amphamvu a Mulungu anadzisandutsa kukhala Mdyerekezi. Kodi zimenezi zinatheka bwanji? Tikumbukire kuti ngakhale masiku ano munthu amene poyamba anali wa khalidwe labwino ndiponso wokhulupirika, akhoza kukhala wakuba. Kodi zimenezi zimachitika bwanji? Munthuyo angayambe kulakalaka zinthu zolakwika mu mtima mwake. Ngati nthawi zonse amaganizira zimenezo, maganizo olakalaka zinthu zolakwika amenewo angakhale amphamvu kwambiri. Ndiyeno munthu wotereyu atapeza mpata, akhoza kuchita zinthu zoipa zimene wakhala akuganizazo.—Yakobo 1:13-15.
6 Izi ndi zimene zinachitika ndi Satana Mdyerekezi. Iye ayenera kuti anamva Mulungu akuuza Adamu ndi Hava kuti abale ana ndi kuti anawo adzaze dziko lapansi. (Genesis 1:27, 28) Satana ayenera anaganiza kuti: ‘Anthu onsewa akhozatu kumalambira ineyo m’malo molambira Mulungu!’ Motero mu mtima mwake anayamba kulakalaka zolakwika. M’kupita kwa nthawi iye anachitapo kanthu kuti anyenge Hava pomuuza zabodza zokhudza Mulungu. (Genesis 3:1-5) Choncho iye anakhala “Mdyerekezi,” mawu amene amatanthauza “Woneneza.” Panthawi imodzimodziyo anakhala “Satana,” mawu amene amatanthauza “Wotsutsa.”
7 Mwa kunena zabodza ndi kuchita zinthu mochenjera, Satana Mdyerekezi anachititsa Adamu ndi Hava kusamvera Mulungu. (Genesis 2:17; 3:6) Chifukwa cha kusamverako, iwo m’kupita kwa nthawi anamwalira monga Mulungu ananenera kuti adzatero ngati sadzamvera. (Genesis 3:17-19) Popeza kuti Adamu anakhala wopanda ungwiro pamene anachimwa, ana ake onse anatengera uchimo kwa iyeyo. (Aroma 5:12) Tingayerekeze zimene zinachitikazo ndi chikombole chowumbira njerwa. Ngati chikombolecho ndi chopindika, kodi njerwa iliyonse yowumbidwa ndi chikombole chimenecho imakhala yotani? Njerwa iliyonse imakhala yopindika, kapena kuti yachilema. Mofananamo, munthu aliyense anatengera “chilema” cha Adamu cha kupanda ungwiro. N’chifukwa chake anthu onse amakalamba ndi kufa.—Aroma 3:23.
8 Pamene Satana anachititsa Adamu ndi Hava kuchimwira Mulungu, kwenikweni anali kutsogolera gulu lopandukira ulamuliro wa Mulungu. Anali kutsutsa kalamuliridwe ka Yehova. Kwenikweni Satana anali kunena kuti: ‘Mulungu ndi wolamulira woipa. Amanena zabodza ndipo anthu ake amawamana zabwino. Anthu safunikira kuti Mulungu aziwalamulira. Akhoza kumasankha okha chabwino ndi choipa. Ndipotu angasangalale kwambiri nditamawalamulira ineyo.’ Kodi Mulungu akanachita chiyani pa kunyoza kotereku? Ena amaganiza kuti akanangowapha opandukawo nthawi yomweyo. Koma kodi zimenezo zikanaonetsa kuti zonena za Satana zinalidi zabodza? Kodi zikanatsimikizira kuti Mulungu amalamulira bwino?
9 Yehova amachita zinthu mwachilungamo kwambiri, ndipo chilungamo chakecho sichikanamulola kuti aphe opandukawo nthawi yomweyo. Iye anaona kuti pafunika nthawi yokwanira kuti zimene Satana anamuneneza zitsutsike bwino lomwe ndi kutsimikizira kuti Mdyerekezi ndi wabodza. Motero Mulungu anaganiza zopatsa anthu nthawi yoti adzilamulire pansi pa mphamvu za Satana. M’Mutu 11 wa buku lino, tidzaphunzira chifukwa chake Yehova anachita zimenezi. Tidzaphunziranso chifukwa chake walola kuti padutse nthawi yochuluka chomwechi asanathetse nkhani zimenezi. Koma panthawi ino ndi bwino kuganizira izi: Kodi Adamu ndi Hava anachita bwino kukhulupirira Satana, yemwe anali asanawachitirepo chinthu chabwino chilichonse? Kodi kunali koyenera kuti iwo akhulupirire kuti Yehova, yemwe anawapatsa chilichonse chimene anali nacho, anali wankhanza ndi wabodza? Kodi inuyo mukanatani?
10 Ndi bwino kuganizira mafunso amenewa chifukwa aliyense wa ife lerolino afunikira kuyankhapo pa nkhani zimenezi. Inde, muli ndi mwayi wokhala ku mbali ya Yehova pamene akutsutsa zimene Satana anamuneneza. Mungavomereze Yehova kukhala Wolamulira wanu ndi kuthandiza kuonetsa kuti Satana ndi wabodza. (Salmo 73:28; Miyambo 27:11) N’zomvetsa chisoni kuti, mwa anthu mabiliyoni amene ali padziko lapansi, ndi anthu ochepa chabe amene amasankha kuchita zimenezi. Izi zimadzutsa funso lofunika kwambiri ili: Kodi Baibulo limaphunzitsadi kuti Satana ndiye akulamulira dzikoli?
KODI AKULAMULIRA DZIKOLI NDANI?
11 Yesu sanakayikire kuti Satana ndiye akulamulira dzikoli. Panthawi ina, Satana mwa njira yozizwitsa anaonetsa Yesu “maiko onse a dziko lapansi.” Ndiyeno Satana analonjeza Yesu kuti: “Zonse ndikupatsani Inu, ngati mudzagwa pansi ndi kundigwadira ine.” (Mateyu 4:8, 9; Luka 4:5, 6) Taganizirani mawu akewa. Kodi tinganene kuti Yesu pamenepa anali kuyesedwa zikanakhala kuti si Satana amene akulamulira maufumu onsewa? Yesu sanatsutse kuti maboma onse a dziko lapansili ndi a Satana. Ndithudi Yesu akanatsutsa zikanakhala kuti Satana mabomawa si ake.
12 N’zoona kuti Yehova ndi Mulungu Wamphamvuyonse, ndipo ndiye analenga chilengedwe chonse chochititsa chidwichi. (Chivumbulutso 4:11) Komatu palibe paliponse m’Baibulo pamene pamanena kuti Yehova Mulungu kapena Yesu Kristu ndiwo amene akulamulira dzikoli. Ndipotu, Yesu anatchula Satana mwachindunji kuti “mkulu wa dziko ili lapansi.” (Yohane 12:31; 14:30; 16:11) Baibulo limatchulanso Satana Mdyerekezi kuti “mulungu wa nthawi ino ya pansi pano.” (2 Akorinto 4:3, 4) Mtumwi wachikristu Yohane analemba za wotsutsa ameneyu, kapena kuti Satana, kuti: “Dziko lonse lapansi ligona mwa woipayo.”—1 Yohane 5:19.
MMENE DZIKO LA SATANA LIDZACHOTSEDWERA
13 Chaka chilichonse dziko likumka liopsa kuposa kale. Muli magulu amene akuchita nkhondo, mwadzala atsogoleri andale osakhulupirika, atsogoleri achipembedzo achinyengo, ndiponso zigawenga zoopsa zomwe zimachita zaupandu. Dziko lafika poti anthu sangathenso kulikonza. Koma, Baibulo limasonyeza kuti nthawi yatsala pang’ono kuti Mulungu awononge anthu oipa pa nkhondo yake ya Armagedo. Zimenezi zidzabweretsa dziko latsopano lolungama.—Chivumbulutso 16:14-16.
14 Yehova Mulungu anasankha Yesu Kristu kuti akhale Wolamulira wa Ufumu wake wa kumwamba, kapena kuti wa boma lake. Kalekalelo, Baibulo linalosera kuti: “Kwa ife mwana wakhanda wabadwa, kwa ife mwana wamwamuna wapatsidwa; ndipo ulamuliro udzakhala pa phewa lake, ndipo adzamutcha dzina lake . . . Kalonga wa mtendere. Za kuenjezera ulamuliro wake, ndi za mtendere sizidzatha.” (Yesaya 9:6, 7) Ponena za boma limeneli, Yesu anaphunzitsa otsatira ake kupemphera kuti: “Ufumu wanu udze. Kufuna kwanu kuchitidwe, monga Kumwamba chomwecho pansi pano.” (Mateyu 6:10) Monga mmene tidzaonera m’mitu ya kutsogoloku m’buku lino, posachedwapa Ufumu wa Mulungu udzachotsa maboma onse a dzikoli. Ufumuwo ndiwo wokha umene udzakhalapo. (Danieli 2:44) Ndiyeno Ufumu wa Mulungu udzabweretsa paradaiso padzikoli.
DZIKO LATSOPANO LAYANDIKIRA!
15 Baibulo limatitsimikizira kuti: “Monga mwa lonjezano [la Mulungu] tiyembekezera miyamba yatsopano, ndi dziko latsopano mmenemo mukhalitsa chilungamo.” (2 Petro 3:13; Yesaya 65:17) Nthawi zina Baibulo likamanena za “dziko” limanena anthu amene akukhala pa dzikoli. (Genesis 11:1) Motero “dziko latsopano” lolungama likutanthauza anthu amene Mulungu akuwayanja.
16 Yesu analonjeza kuti m’dziko latsopano limene likubweralo, anthu amene akuyanjidwa ndi Mulungu adzalandira mphatso ya “moyo wosatha.” (Marko 10:30) Tatsegulani Baibulo lanu pa Yohane 3:16 ndi pa Yohane 17:3, ndipo werengani zimene Yesu ananena zomwe tiyenera kuchita kuti tikalandire moyo wosatha. Tsopano tiyeni tione madalitso otchulidwa m’Baibulo, amene anthu oyenerera mphatso yabwino koposa imeneyo yochokera kwa Mulungu, adzakhala nawo m’paradaiso akubwerayo pa dziko lapansi.
17 Kuipa, nkhondo, upandu, ndi chiwawa zidzatha. “Woipa adzatha psiti . . . Koma ofatsa adzalandira dziko lapansi.” (Salmo 37:10, 11) Padzakhala mtendere chifukwa ‘Mulungu adzaletsa nkhondo mpaka ku malekezero adziko lapansi.’ (Salmo 46:9; Yesaya 2:4) Ndiyeno “wolungama adzakhazikika; ndi mtendere wochuluka, kufikira sipadzakhala mwezi,” kutanthauza kuti mtenderewo sudzatha!—Salmo 72:7.
18 Olambira Yehova adzakhala motetezeka. Aisrayeli m’nthawi za m’Baibulo anali kukhala motetezeka malinga ngati anali kumvera Mulungu. (Levitiko 25:18, 19) Zidzakhalatu zosangalatsa kwambiri kukhala ndi chitetezo chofanana ndi chimenecho mu Paradaiso!—Yesaya 32:18; Mika 4:4.
19 Sikudzakhala njala. Wamasalmo anaimba kuti: “M’dzikomo mudzakhala dzinthu dzochuluka pamwamba pa mapiri.” (Salmo 72:16) Yehova Mulungu adzadalitsa anthu ake olungama, ndipo ‘dziko lapansi lidzapereka zipatso zake.’—Salmo 67:6.
20 Dziko lonse lapansi lidzakhala paradaiso. M’malo amene munawonongedwa ndi anthu ochimwa mudzamangidwa nyumba zabwino zatsopano ndiponso mudzakhala minda yokongola. (Yesaya 65:21-24; Chivumbulutso 11:18) M’kupita kwa nthawi, malo okhala anthu padziko lapansi adzawonjezeka mpaka dziko lonse lidzakhala lokongola ndi lopatsa zipatso ngati mmene unalili munda wa Edene. Ndipo Mulungu sadzalephera ‘kuwolowetsa dzanja lake ndi kukwaniritsira zamoyo zonse chokhumba chawo.’—Salmo 145:16.
21 Anthu adzakhala mwamtendere ndi zinyama. Nyama zakutchire ndi zoweta zidzadyera pamodzi. Ngakhale mwana wamng’ono sadzaopa nyama zimene ndi zoopsa masiku ano.—Yesaya 11:6-9; 65:25.
22 Matenda adzatha. Pokhala Wolamulira wa Ufumu wa kumwamba wa Mulungu, Yesu adzachiritsa anthu kuposa mmene anachiritsira ali padziko lapansi pano. (Mateyu 9:35; Marko 1:40-42; Yohane 5:5-9) Panthawiyo “wokhalamo sadzanena, Ine ndidwala.”—Yesaya 33:24; 35:5, 6.
23 Okondedwa athu amene anamwalira adzakhalanso ndi moyo ndipo adzakhala ndi chiyembekezo chakuti sadzafanso. Anthu onse amene akugona mu imfa omwe Mulungu adzasankha kuwakumbukira adzaukitsidwa kuti akhalenso ndi moyo. Ndipotu, “kudzakhala kuuka kwa olungama ndi osalungama.”—Machitidwe 24:15; Yohane 5:28, 29.
24 Amene akusankha kuphunzira za Mlengi wathu Wamkulu, Yehova Mulungu, ndi kumutumikira alitu ndi tsogolo labwino kwambiri! Yesu anali kunena za Paradaiso ameneyu, yemwe akubwera padziko lapansi, pamene analonjeza munthu wochita zoipa amene anafa pambali pake kuti: “Udzakhala ndine m’Paradaiso.” (Luka 23:43) M’pofunika kwambiri kuti tiphunzire zambiri za Yesu Kristu, yemwe madalitso onsewa adzatheka kudzera mwa iye.
ZIMENE BAIBULO LIMAPHUNZITSA
▪ Cholinga cha Mulungu chakuti dziko lapansi likhale paradaiso chidzakwaniritsidwa.—Yesaya 45:18; 55:11.
▪ Pakali pano ndi Satana amene akulamulira dzikoli.—Yohane 12:31; 1 Yohane 5:19.
▪ M’dziko latsopano limene likubwera, Mulungu adzadalitsa anthu m’njira zambiri.—Salmo 37:10, 11, 29.
[Mafunso]
1. Kodi Mulungu ali nalo cholinga chotani dziko lapansili?
2. (a) Kodi timadziwa bwanji kuti cholinga cha Mulungu chokhudza dziko lapansi chidzakwaniritsidwa? (b) Kodi Baibulo limati chiyani pa nkhani ya anthu kukhala ndi moyo kosatha?
3. Kodi tsopano padziko lapansi pali mavuto otani, nanga zimenezi zikudzutsa mafunso ati?
4, 5. (a) Kodi ndani kwenikweni amene analankhula ndi Hava kudzera mwa njoka? (b) Kodi zingatheke bwanji kuti munthu amene poyamba anali wa khalidwe labwino ndiponso wokhulupirika akhale wakuba?
6. Kodi zinachitika bwanji kuti mwana wauzimu wamphamvu wa Mulungu akhale Satana Mdyerekezi?
7. (a) N’chifukwa chiyani Adamu ndi Hava anafa? (b) N’chifukwa chiyani ana onse a Adamu amakalamba ndi kufa?
8, 9. (a) Kodi tingati Satana kwenikweni anatsutsa chiyani? (b) N’chifukwa chiyani Mulungu sanaphe opandukawo nthawi yomweyo?
10. Kodi mungachite chiyani kuti mukhale ku mbali ya Yehova pamene akutsutsa zimene Satana anamuneneza?
11, 12. (a) Kodi kuyesedwa kwa Yesu kunasonyeza motani kuti Satana ndiye akulamulira dzikoli? (b) N’chiyaninso china chimene chikutsimikizira kuti Satana ndiye akulamulira dzikoli?
13. N’chifukwa chiyani tikufunika dziko latsopano?
14. Kodi Mulungu wasankha ndani kukhala Wolamulira wa Ufumu wake, ndipo zimenezi zinaloseredwa motani?
15. Kodi “dziko latsopano” n’chiyani?
16. Kodi ndi mphatso ya mtengo wapatali iti yomwe Mulungu adzapatsa anthu amene akuwayanja, ndipo tiyenera kuchita chiyani kuti tikalandire mphatso imeneyo?
17, 18. Kodi tingatsimikize bwanji kuti kulikonse padziko lapansi kudzakhala mtendere ndi chitetezo chabwino?
19. Kodi tikudziwa bwanji kuti m’dziko latsopano la Mulungu mudzakhala chakudya chochuluka?
20. Kodi tingatsimikize bwanji kuti dziko lonse lidzakhala paradaiso?
21. Kodi n’chiyani chikuonetsa kuti anthu adzakhala mwamtendere ndi zinyama?
22. N’chiyani chidzachitikira matenda?
23. N’chifukwa chiyani tidzasangalala pamene akufa adzauka?
24. Kodi mu mtima mwanu mukumva bwanji mukaganiza za kukhala mu Paradaiso padziko lapansi?
[Chithunzi patsamba 30]
Kodi zikanatheka bwanji kuti Satana auze Yesu kuti amupatsa maufumu onse a dziko lapansi ngati maufumuwo sanali ake Satanayo?
[Chithunzi chachikulu patsamba 35]


c: text/html

text:
Mbiri 46: Zingome Za Yeriko
KODI ndi ninji cinagwisa zingome izi za Yeriko? Pisaoneka ninga zalaswa na bomba ikulu. Mbwenye m’ntsiku zenezire iwo nee akhali na mabomba tayu; nee zimfuti zene akhali nazo. Ndi cirengo cinango ca Yahova! Tendeni tione kuti pyacitika tani.
Bveserani pidapanga Yahova Yobzwa: ‘Iwe na amunako ankhondo munadzafamba mbumuzungulira nzinda. Fambani mbumuuzungulira kabodzi pa ntsiku m’ntsiku zitanthatu. Kwatani bokosi ya cibverano na imwe. Anyantsembe anomwe asafunika afambe kutsogolo kwa iyo mbakaliza nyanga zawo.
‘M’ntsiku yacinomwe musafunika kufamba mbumuzungulira nzinda kanomwe. Buluka penepo lizani nyanga zanu mwakukhonda puma, anthu onsene mbakakhuwa na nkhuwo ukulu wa nkhondo. Na zingome zinadzagweratu pantsi!’
Yobzwa na mbumba acita pidalonga Yahova. Mukafamba iwo, anthu onsene akhali akumatama. Nee mbodzi ene abulusa fala. Pyonsene pikhakwanisika kubveka ndi dungu ya nyanga na mititi ya manyalo. Anyamalwa a mbumba ya Mulungu m’Yeriko agopadi. Kodi mungakwanise kuona nkhambala yakufuwira yakumanikwa pa janela? Kodi ndi janela yani ineyo? Inde, Rahabi acita pidapangwa iye na azondi awiri ale kuti acite. Acibale ace onsene ali m’nkati na iye mbakayang’ana.
Pakumalisira, m’ntsiku yacinomwe, mudamala iwo kufamba mbazungulira nzinda kanomwe, nyanga zalira, amuna ankhondo akhuwa, na zingome zagwa. Buluka penepo Yobzwa alonga: ‘Phani anthu onsene m’nzinda, mbumuupisa. Pisani pyonsene. Siyani siliva, ndalama, nkuwa na utale basi, mupipereke m’cakukoyera mpfuma ca nsasa wa Yahova.’
Kwa azondi awiri ale, Yobzwa alonga: ‘Ndokoni kunyumba kwa Rahabi mukabuluse iye na acibale ace onsene.’ Rahabi na acibale ace apulumuswa, ninga mudampikira azondi ale.
Yobzwa 6:1-25.
Mabvunzo
- Kodi Yahova apanga amuna ankhondo na anyantsembe kuti acitenji m’ntsiku zitanthatu?
- Kodi amuna akhafunika kucitanji m’ntsiku yacinomwe?
- Ninga munaonemwe pa cithunzithunzi, kodi ndi ninji cinacitikira zingome za Yeriko?
- Thangwi yanji pamanikwa nkhambala yakufuwira pa janela?
- Kodi Yobzwa apanga amuna ankhondo kuti acitenji kwa anthu na nzinda, mbwenye kukhafunika kucitwanji na siliva, ndalama, nkuwa na utale?
- Kodi azondi awiri ale apangwa kuti acitenji?
Mabvunzo akuthimizira
- Lerini Yobzwa 6:1-25.
Kodi kufamba kwa Aisrayeli mbazungulira Yeriko m’ntsiku yacinomwe kwalandana tani na basa ya Mboni za Yahova ya kumwaza mphangwa m’ntsiku zino zakumalisa? (Yobzwa 6:15, 16; Yes. 60:22; Mat. 24:14; 1 Akor. 9:16)
Kodi profesiya idalembwa pa Yobzwa 6:26 yakwaniriswa tani m’piaka 500 nduli, na pyenepi pisatipfunzisanji pya mafala a Yahova? (1 Am. 16:34; Yes. 55:11)

robotstxt: allowed

filter: keep


text:
Choti Choti Khushiyan Episode 67, Choti Choti Khushiyan 67, Choti Choti Khushiyan Epi 67, Choti Choti Khushiyan Episode 67 By Geo Tv, Choti Choti Khushiyan Geo Tv, Choti Choti Khushiyan Geo Tv, Choti Choti Khushiyan 67 Geo Tv Channel, Choti Choti Khushiyan Geo Tv Episode 67, Choti Choti Khushiyan Pakistani Drama, Choti Choti Khushiyan High Quality, Choti Choti Khushiyan Online, Live Choti Choti Khushiyan, Online Choti Choti Khushiyan, Choti Choti Khushiyan Today Episode, Choti Choti Khushiyan Geo Tv, Choti Choti Khushiyan Full, Choti Choti Khushiyan Full HD, Choti Choti Khushiyan Episode 67 Geo tv 26th February 2014, Choti Choti Khushiyan 26th February, Choti Choti Khushiyan HD, Choti Choti Khushiyan Latest Episode, 67, 26th February 2014 Choti Choti Khushiyan, February Choti Choti Khushiyan, Watch Choti Choti Khushiyan Full HD
Dailymotion Full Parts
Tune Full
Choti Choti Khushiyan Episode 67
Choti Choti Khushiyan Episode 67 By Geo Tv
Watch Choti Choti Khushiyan By Geo Tv Episode 67
Choti Choti Khushiyan 67, Choti Choti Khushiyan Epi 67
Choti Choti Khushiyan Episode 67 Geo Tv in Full HD 26th February 2014
Choti Choti Khushiyan Geo Tv 67, Choti Choti Khushiyan 67 26th February 2014


text:
NOVEMBER 18, 2013 | PADZIKO LONSE
Musaiwale Anthu Amene Ali Kundende
Gawo 18 la Pangano la Padziko Lonse la Ufulu wa Anthu ndi wa Zandale limanena kuti munthu aliyense ali ndi “ufulu wonena maganizo ake, wotsatira chikumbumtima chake, komanso wolowa chipembedzo chimene akufuna.” * M’mayiko ena a Mboni za Yehova akamagwiritsira ntchito ufulu umenewu amamangidwa ngakhalenso kuchitiridwa zinthu za nkhanza. Ambiri mwa anthu amene amamangidwawa ndi anyamata amene amakana kulowa usilikali chifukwa cha zimene amakhulupirira. Ena amamangidwa chabe chifukwa choti akutsatira zimene amaphunzira m’Baibulo.
Zinthu za nkhanza zimene a Mboni za Yehova amachitiridwa sizimawalepheretsa kutsatira zimene amakhulupirira. M’malomwake, zimawononga mbiri ya mayiko amene amalephera kulemekeza ufulu wachibadwidwe wa anthu. Tchati chili m’munsichi chikusonyeza mayiko amene a Mboni za Yehova anamangidwa komanso chiwerengero cha amene anamangidwawo.
Anthu amene anamangidwa pofika pa November 12, 2013
ERITREA
Malinga ndi lipoti laposachedwapa, anthu 52 a Mboni za Yehova, amuna ndi akazi omwe, anamangidwa ndipo akukhala mozunzika kwambiri. Ngakhale kuti palibe amene anapititsidwa kukhoti kukazengedwa mlandu, anthuwa anamangidwa chifukwa chokana kuchita zinthu zina potsatira zimene amakhulupirira, chifukwa chochita zinthu zokhudzana ndi chipembedzo chawo kapena pa zifukwa zimene sananene. Azibambo atatu, omwe ndi a Paulos Eyassu, a Isaac Mogos, ndi a Negede Teklemariam, akhala ali m’ndende kwa zaka pafupifupi 20 chifukwa anakana kulowa usilikali potsatira zimene amakhulupirira. Iwo anamangidwa pa September 24, 1994. Anthu ena awiri a Mboni za Yehova omwe mayina awo ndi a Misghina Gebretinsae ndi a Yohannes Haile omwe ndi a zaka zoposa 60 anafera kundende. Dziko la Eritrea lakhala likumanga, kuzunza komanso kuchitira chipongwe anthu a Mboni za Yehova kuyambira nthawi imene dzikoli linalandira ufulu wodzilamulira mu 1993.
SOUTH KOREA
Pakali pano, anyamata 599 a Mboni ali m’ndende ndipo aliyense anauzidwa kuti akhale m’ndende kwa miyezi 18 chifukwa chokana kulowa usilikali potsatira zimene amakhulupirira. Kungoyambira nthawi imene ku Korean kunali nkhondo mpaka pano, dziko la South Korea lakhala likuimba mlandu anyamata a Mboni za Yehova amene amakana kulowa usilikali ndipo dzikoli silinakhazikitse ntchito zoti anthu okana usilikali azigwira. Pa nthawi yonseyi, dziko la South Korea lamanga a Mboni 17,549 ndipo kuphatikiza pamodzi onse akhala m’ndende zaka 34,100 chifukwa anakana kulowa usilikali. Dziko la South Korea lalephera kutsatira mgwirizano wake wa padziko lonse ndipo silikufuna kulemekeza ufulu wa anthu amene amakana kulowa usilikali chifukwa cha zimene amakhulupirira. Kuti mudziwe zambiri, werengani nkhani yakuti Mayiko ndi Mabungwe Akudzudzula Dziko la South Korea Chifukwa cha Zinthu Zopanda Chilungamo Zimene Likuchita.
NAGORNO-KARABAKH
Mnyamata wa zaka 20 wa Mboni ali ku ndende chifukwa chokana kulowa usilikali potsatira zimene amakhulupirira. Dziko la Nagorno-Karabakh silinakhazikitse ntchito zoti anthu amene amakana kulowa usilikali azigwira. Pa December 30, 2011, mnyamatayu anaweruzidwa kuti akakhale kundende miyezi 30 ndipo pa January 29, 2013 anakanizidwa atapempha kuti atuluke. Mnyamatayu anapempha kutuluka chifukwa amadwala koma akuluakulu oyang’anira ndendeyo anamukaniza.
SINGAPORE
Boma la Singapore limakakamiza anthu kulowa usilikali ndipo silipereka ufulu kwa anthu amene safuna kulowa usilikali chifukwa chofuna kutsatira zimene amakhulupirira. Anyamata 18 amene amalambira Mulungu ndi a Mboni za Yehova ali kundende zoyang’aniridwa ndi asilikali ndipo analamulidwa kuti aliyense akhaleko miyezi 39. Iwo anawamanga chifukwa anakana kuchita zinthu zosiyana ndi zimene anaphunzira m’Baibulo. Mnyamata wina wa Mboni anatulutsidwa kundende mu August 2013 pambuyo pomangidwa chaka chimodzi chifukwa kugwira kachiwiri usilikali.
TURKMENISTAN
Pakali pano amuna 9 a Mboni m’dziko la Turkmenistan ali kundende, 8 amangidwa chifukwa chokana kuchita zosiyana ndi zimene amakhulupirira ndipo m’modzi chifukwa cha mlandu wongomunamizira. Anthuwa analamulidwa kuti akhale kundende miyezi pakati pa 12 ndi 24 ndipo nthawi zambiri amamenyedwa mopanda chifundo ndi alonda a kundendeko komanso asilikali. Akatulutsidwa, anthu omwewa akhala akuimbidwa mlandu ngati akabwerebwere ndipo amaikidwa m’ndende zovuta kwambiri.
^ ndime 2 Onaninso Gawo 18 la Chikalata cha Mfundo za Ufulu Wachibadwidwe cha United Nations, ndi Gawo 9 la Pangano Lokhudza Ufulu wa Anthu ku Ulaya.


text:
UTSOGOLERI WA YESU
MU MSONKHANO
Mumpingo umene Yesu amaonekela wa moyo, wochita-chita ndi wamoyo osakhala mbili yakale yoyelekeza imene iyamikilidwa ndi kuphunzitsidwa, apali ufulu.
7/5/2006
China chimene tiyenela kulimba mtima kusintha ndikukhala ndi msonkhano monga baibulo limanane mu 1 Akorinto 14: “Pamene mubwela pamodzi, abale mpingo onse uli pamodzi, zilizonse zichitike mukumanga tonse pamodzi aliyense ali ndi chimangililo, nyimbo, bvumbulutso” ngati tidzakhala motero, potero osakhulupilira adzagwetsa nkhope nanena kuti, “Mulungu ali nanu”.
Palibe bwana wina pambali pa Yesu “Musamutche wina mtsogoleri, Ambuye mphunzitsi, kapena mbusa. Ndinu nonse abale” muli ndi Yesu ndipo ndiofanana mwa inu nonse. Inde pali kusiyana kwa makulidwe, ndipo mphatso zina ndi “zoonekera” ndipo zina ai kapena zochepa kuonekera pa malongosodwe. Koma zonse zilipo ndipo zili ndi mwai. Nthawi zina timafuna chifundo cha Yesu ndipo nthawi zina timafuna kuphunzira kwa Yesu. Nthawi zina nyimbo kwa Yesu. Ndipo nthawi zina timafuna kuthandizidwa kwa Yesu pothana ndi zobvuta. Koma zonse ndi zofanana mwa Yesu chonde werengani 1 Akorinto 14:26–40. Palibe amene ali olamula, koma Yesu yekha. Timasonkhana pozindikila kukhalira pamodzi, mchikondi ndi ntchito zabwino” (Aheberi 10:24–26) Tiyenela kuganiza za pemphelo mmene tingathandizilane wina ndi mnzake pamene tili pamodzi, ndipo yense wa ife ali ndi udindo pa mau a Mulungu ndi chikondi chake. Popanda wina opambana” oikidwa kuchita kalikonse kupatula kumvela ndi kubvomereza kwa Mulungu monga wina aliyense ngati wina abweletsa chiphunzitso kuchokera kwa Yesu ndipo ena chimangiliro kapena nyimbo, kapena bvumbulutso, ngati mbale, mlongo agawa kanthu kamene Yesu waunetsela ndipo bvumbulutso lidza kwa wina okhalapo ndipo olankhulawo akhale pansi—ngati timvela malangizo a Mulungu, osati mwambo ya anthu chabe. Baibulo limanena nthawi zonse, ngati bvumbulutso lidza kwa wina okhalapo. “OYAMBA AYENELA KUKHALA PANSI” ndi zimene amanena mu 1 Akorinto 14.
Izi sizabwino kwa iwo amene amafuna kukhala otchuka ndi okonda kukhala akulu utsogolera ndipo owoneka ngati auzimu ndikumatenga ndalama za abale woyera mtima ife tatengela katundu olemela mu miambo kuchokera kwa Akatolika ndiponso kwa ma potesistant, ndi mpingo ya chipembedzo ndi ya makolo athu, akale. Mbusa kapena otsogolera zochitika amakhala patsogolo pathu kulankhula ndi ang’ono, anthu osadziwa kanthu ndipo ena onse amakhala ndi kumvetsela. Izi ndi zinthu zimene maphunzitso ake, Yesu anati, amadana nazo, ndimene zimalamulila anthu mokakamiza, koma Mulungu akuti zonsezi zisinthe, pa ubwino wa iye ndi ife.
Mwachoncho, ine ndikuganiza motele kwa inu kuti ngati tifuna kulemekeza mphatso imene ili mwa ife, ndikubweletsa mphatso zonse zili mwa anthu a Mulungu ndiye pafunika kusintha zinthu zambiri. Zopusa mmamvekedwe, mwa zina ndi mmene timakhalila mu msonkhano pamene takumana pamodzi. Pamene Yesu anali pano, iye, anthu amazungulila—Awa ndiwo anali abale, alongo Mariko 3. kukhala mozungulila iye! Zizoyenela kukhala motelo, pamene tili pamodzi ndi kumvetsera kwa iye osati munthu wamba okhala ndi mphatso zochepa ai? Zimenezi zosabvuta kwa inu zingaonekeso ngati zosafunikila, koma ndinenetsa kwa inu kuti mau oti “Pupeti” ndi “thupi” amanenedwanso choncho mu chi french.
Pamene tikhala tonse kuona ku tsogolo, zimaonetsela munthu m’modzi yekha. Sitikhalanso ofanana ai ndimakhala kapolo wa iye amene wakhala kutsogolo kwanga monga Ambuye, kapena undidziwitsa za pamseu, msilikali kapena mu kalasi kapenanso mumapemphelo. Pamene timaika mipando mmizire mmalo mwa chokala mozungulila Yesu, zimakhala ngati kuonekela kwa munthu mmodzi yekha ali owonekera izi ndi zoipa chifukwa pali mphatso zambiri mwa ife ndipo zili mbali ya Yesu. Ngati tiika anthu onse kuona patsogolo, ndiye tikukweza mphatso imodzi yokha. Kungatheke bwanji munthu modzi wonyada kulora yekha nthawi zonse kukhala patsogolo kapenanso poonekela.
Mu chithunzi chili pansichi, kweni kweni chipembetso mmachitidwe owonetsela mu anthu, ndi “mipingo ya nyumba” alipo munthu wamba amene amakhala otsogolera, mwa iye onse amatsalira. Iye amayamba amamaliza amaphunzitsa kapena kugawa ntchito zina, kuphunzitsa “kupembedza” amalamulira zonse, kuyankha mafunso. Ndi kutsogolera onse Awa simau abaibulo ai 1 Akorinto 14:26 kuchepela monga mofunikila chotupitsa mu mtanda, umadzimitsa mphatso, ndi Yesu amataya umbuye mmaonetseledwe amenewa. Komanso njira zimenezo mulibe mbaibulo siziyenela kuhala choncho.
Kwa dziko lonse (kudziko lonse) chipembetso, kuphatikiza chikhalidwe cha chikristu) kupondeleza anthu mmachitidwe ndi zokozelathu zochitika sizili mu Baibulo, kapena pamtima wa Mulungu ndi maganizo ake. Yesu adalankhula mwachindunji ndi momveka, nazipatsa maina kotsutsana machitidwe odzadza ndi miambo ndi kuitanidza odzalalikila ndi ozikweza okha pa anthu a Mulungu. Ngakhale atumwi khumi ndi awili aja a mwana wa nkhosa adali abale pakati pa abale pakati pa oyela mtima osati oposa ena, monga mw aYesu mwini. Mulungu amakonda utsogoleri wa Samueli pakati pakati pa moyo wa abale osati udindo kapena kutchuka, koma chikondi ndi mphatso monga zifunikila. “Timakana Mulungu” pamene tifuna mtundu wa mtsogoleri wa Sauli, monga mwa chitsimikizo cha Samueli ndi anthu ake mwa choncho uku ndi kuitanidwa kopambana koposa miambo ya anthu zomwe zili zochokera mukuganiza za mmutu mu nthawi zino, koma mpaka titabwelelanso mu njira ya malemba, ndidzapitilabe kukhala ofunda, zotsalira za zotupitsa, monga mmene chikhalidwe cha chipembedzo chimachita.
Pano pali mbali ina tiiganizile. Timakhala nthawi yonse “muza” Yesu “kuchokela Yesu” kumvela ndi kuleza mtima ndi ufulu wa oyela mtima yonse posintha zinthu “kuchokela ndi kudzela mwa iye ndi mwa iye muli kukwanitsa zonse” zomangidwa ndi anthu “odzaonelela” ndi oyela mmodzi chikristu chamizidwa mukusapambana Yesu satha kupeza njira mwa inu, kapena kudzela mwa inu, kapena pamene sasangalala pamene anthu aumiliza anthu ndi zochita zawo” ndi mphamvu yonse yachabe. Kupatsa mantha, kutsatsa popeza mphindu la chuma pazomwe zimachitika mu chipembedzo cha anthu. Zosadabwitsa pamaoneka zimphamvu ndi mau otsulidwa pamene izi zikuchitika kwa ambiri mwa iwo ndi mwala wapangodya umene amisili omanga nyumba anaukana umenewo unakhala mwala wapa ngodya. Amisili ndiwo amene ali ndi zinthu zoonongeka, kapena amaganiza kuti ali ndi zinthu zotaika chifukwa sanathe kukwanilitsa kudalila
Yesu safuna isi ali (Mateyu 23 ndi zina zotero) zomanga anthu ndi maudindo a chipembedzo zimene zili ponse ponse lero. Ndizochititsa manyazi ndi kugonjetsedwa chifukwa mpatso zoonongedwa chabe, ndi luwi lake silimvekanso ndipo ndi zoona kuti angokhala kuti uthengawu ndi wabwino, kapena ndi wabaibulo kapena nyimbo ndi yokhudza kudzaonelera kokha, machitidwe owomiliza anthu sichipembedzo chochokera kwa iye.
Ngakhale sitikhala ngati za iye sizingathe kusintha kwa ife kuti mako a kumdima sangapambane” kapena kugonjetsedwa pa moyo wa tsiku ndk tsiku (1 Akorinto 12, Machtidwe 2:42–47, Aheberi 3:12–14) Iye afuna kukhala mutu osati wa mpingo wake osati zochitika za amene asonkhana mdzina lake.
Nanga kotani mphatso zonse ndi zofanana pamalo amodzi? Ngati pali mphatso ya ubusa kukhala mozungulila ndipo wina mphatso ya uphunzitsi akhala pano ndipo ya chifundo kukhala apo. Mphatso ya kuthandiza ikhala pano ndi wina wa mphatso ya kunenela akhala apa. Zonsezi zili ndi zofanana chifukwa zili za Yesu mwini!
Monga tinanena kale, Paulo mu 1 Akorinto 14 limanena pamene “mpingowose” uli pamodzi. Ananena machitidwe a bale oyera mtima onse ali ndi ndi Yesu akhale mkati mwawo. (chapitala 12) amene amakhala pamodzi pansi pa ulamuliro ayenela kupitila kukhala ansembe pamene mpingo ukhala malo amodzi. Onse ali ndi mwayi obvomela kwa Yesu ku utsogoleri, monga ansembe woona, paliponse pamene mpingo uli pamodzi, palibe kuphangila kapena kusankhilatu wankhulu wachipembedzo mwamuna kapena mkazi kulalikila zimene zakonzedwa kale kulalikila kapena nyimbo. Ndipo machitidwe a “pamene bvumbulutso lafika kwa okhalapo, ayenela winayo kukhala pansi “ndilimene limasunga chithunzi chipangano chatsopano cha Yesu” muutsogoleri mu msonkhano mu “ufumu wa Ansembe” ndipo mphatso limatsandulidwa pa thupi la Yesu, Mpingo wake, ungagwire ntchito nthawi yonse yopelekedwa. Pamene bvumbulutso labwela kwa okhalapo, oyambayo ayenela kukhala pansi atelo Ambuye. Palibe malo opwinja wina pazochitika zilizonse, zokonzedwelatu kale makupeka nyimbo, kapena zosangalatsa, kapena muzochitika zilizonse.
Mumpingo umene Yesu amaonekela wa moyo, wochita-chita ndi wamoyo osakhala mbili yakale yoyelekeza imene iyamikilidwa ndi kuphunzitsidwa, apali ufulu. Aliyense amene ali ndi Yesu okhala mkati ndi kuchita-chita monga tsiku ndi tsiku pakatipa abale, ali ndi udindo kupeleka mphatso “mukumangilira thupi lonse” zonse Yesu anapeleka mu thupi lake, mu mphatso zonse—ndipo zifunika mu nthawi ili yonse. Ngati mnyamata atsegula pa zobvuta zake kumalo antchito ake, mphatso ya uphunzitsi, kapena kulimbikitsa, kapena ubusa kapenanso kuthandiza zikumanizana pamodzi monga bvumbulutso wofika kwa wina wa chiwili “ichi ndi :chinthunzi” cha nthawi imene mpingo wonse “ukhala pamodzi” mwa mkwatibwi. Ndipo mu “chinthunzichi” Yesu amaloledwa kukhala mutu wa modzi pa mpingo wake, osakhala mu kachisi omangidwa ndi anthu ai, utsogolezedwa ndi anthu chabe.
Munthu aliyense ukhale ndi Yesu wamoyo amakhala omasuka kuchita ndi kugwiritsidwa ndi Yesu pakubvomela pa zomwe zikuchitikazo. Zimenezo zokha ndiwo “thupi la Yesu” “msomkhano” uyenela kukhala.
Kusefukila kwa zimene zachitika kale mu tsiku lonse mu “nyumba ndi nyumba” pamodzi—mu moyo wa Yesu. Payenda kukhala malo a Yesu kulamulira ndi kutsogozedwa kudzela mwa anthu ndi mphatso NTHAWI ZONSE, mu zinyumba ndipo zotchedwa “kukumana” Anthu adzachepetsa popeleka mphatso “mu nthawiya kutumukila”—mu zonse ndi kuziowonela okha. Musalore zofanizila chabe pamene Yesu akhala mu mphatso ndi anthu ake.
Mu mtima wa “ufumu wa Ansembe” mmene Yesu kweni kweni amaonekela monga mutu wa thupi lake—ndilo phunziro lathu ndipo kukambilana kwathu sikwazibwana ndi zosapezeka mu Baibulo ai. “zamakanda chabe” ndipo aliyense amene “angatenge mbali” ndi kuchotsa umbuli ndi malingaliro kapena kuti aliyense ayenela kulankhula kanthu” ndipo ngati udalankhula mphindi mopitilila zasanu ‘sabata yapita” ndiye sikuti udzalankhulanso zotelo lero. Potelo mpingo siwaufulu otelo ai, mpingo wake ndi wa ulamuliro wa Mulungu pamene KUDZOZA ndi MPHATSO ndi MAGANIZO A LERO amalamula mu ulumikizo mu kudabwitsa ndi wosasintha njila zosakonzelathu. Munthawi (yosankonzeka) munthu mmodzi angabvomeleze Mulungu mokweza mau kwa nthawi yaitali. Koma sikhala “chomwechi” kwa nthawi zonse.
Pali ufulu ndi kumveka ku njila yake 1 Akorinto 14 sungani ndi kuzindikila kuti Paulo ananenanso mu chaputala kuti palinso kuononga kwa anthu amene samvela utsogoleri wa Yesu, kaepna kupeza mwayi kuchokela mu “ufulu” mukuzikonda, kuchitapo, ndi kusowa nzeru. Penanso, kumbukilani kuti mu malembo wonse amu 1 Akorinto 14 kuphatikiza 10 mpaka 13 pamene moyo wa Mulungu ndi oti Anthu akhala “monga mkate umodzi” kuzindikila thupi ndi kukhala pamodzi olumikizana monga dzanja ndi zala ndi mu mfundo mu malembo amenewa amu moyo wa Baibulo mu mpingo 1Akorinto 14 ziyenelanso kutsatilidwa. Pamene Bvumbulutso lili ndi ukhalapo, ndipo oimililayo akhale pansi, osati “chiwonetselo chabe ai” kapena “munthu oyela” ayendetse zochitika zonse. “Ali yemweyo dzulo, lero ndi nthawi zonse.” Kuopa, umbombo, mphamvu ndi kuzikonda kwa anthu ochepa sikungathe kuba anthu a Mulungu cholowa chawo Yesu ali ndi Moyo ndi ALANKHULA kuthyola mu “mphatso zake” monga iye afunila monga ife tili thupi lake osakhala mukuchita mu machita-chita pa tsiku lopatulika.
Inde, pangakhale “oyanganila” amene angatumikile mukuthandiza muzochitika. Ndipo, inde, pangakhale nthawi yolalika, kwa anthu osakhulupilira pabwalo monga Paulo adachitila m’malo ena monga linenela bukhu la Machitidwe, koma mosiyana ndi lero ingakhale adatumikila “polalika” padali kukambilana (Mau a chigriki amene adachitika ku Toasi) osati monga zichitikila makono ai, ndipo kulalika kotero kwa anthu osakhulupilira mu Aefeso kapena ku Anthens chisakhale chinthu chosemphana ndi monga m’mene “mpingo wonse udali pamodzi” monga m’mene osakhulupilira angakhalenso pamene Banja la Mulungu likhalila. 1 Akorinto 14: Nthawi imene mpingo wa Yesu uli pamodzi wina ndi mnzake pamalo amodzi ndi zosiyana ndi pamene wina ‘“alalikila mu mseu” kwa anthu ochuluka sukulu kucholinga cholalikila kwa anthu osatembenuka za Yesu, Machitidwe 19:8–10 kulankhula mau a Mulungu kwa ‘onse osakhulupila aku Asia. Izi ndi zosiyana pamene mpingo wonse pamodzi, woomboledwa ndi kukhala pamene akomana pamodzi monga mu 1 Akorinto 12-14 kapena Machitidwe 20. Pamene Paulo analankhula (monga mmau achigriki) ndi banja lake mpaka kutuluka kwa dzuwa mu usiku onse.
Yesu amafuna kumanga mpingo umene makomo a ndende sangathe kupambana. Mmenemo ndimo m’mene anthu onse adzaziwa kuti muli akuphunzira anga. Amafuna ife tonse kukhala malo okhalamo iye—tsiku olumikizana, kulumizika ndi kukumana pamodzi ndi “kukhalira monga mmodzi wa chikhulupiriro” ndi chikondi chenicheni cha “Amayi, mbale, mlongo” mukupambana kwa moyo umene Yesu ali ndiye anthu ake onse (kuchokela kukumphuka kwa moyo wa tsiku ndi tsiku mukulumikizika kwenikweni. Machitidwe 2:42–47, 1 Akorinto 12:13) umagwiritsidwa ndi mzimu wa Kristo mu nthawi yopezeka yonse ndizotelotu monga m’mene adali ndi ife mu nthupi pansi pano. Yesu adati, pamene ife sitimiza mzimu wake ndi zomangidwa ndi anthu, maganizo ndi miambo ndi zowonetsela, ndi kukhala moyo wa ife tokha. Iye ali ndi ufulu wozionetsela yekha mu mphatso monga m’mene adali pansi pano mthupi. M’maganizo ake tsopano ndi kudzoza, kaya ndi chokhumba chathu. Pamene bvumbulutso libwela kwa wachiwiri, wina woyamba akhale pansi.


text:
‘Mayi Mutharika ndi mlatho wa amayi’
Anthu osiyanayana ayamikira mtsogolerio wa dziko lino Peter Mutharika poganiza zokwatira atangopambana pachisankho cha pa 20 May ati chifukwa mayi wa fuko amathandiza mtsogoleri pogwira ntchito yotukula dziko.
Amayi ena omwe tidayankhulana nawo kumpingo wa St Michael’s and All Angels Lamulungu, komwe ukwati wa awiriwua udamangidwa mumzinda wa Blantyre, adati kubwera kwa Mayi Gertrude Mutharika kwatsegula khomo lina loti amayi aziperekerako madadandaulo awo komanso kupempha zinthu zina zachitukuko.
Phungu wogonja pampando wa uphungu kudera la kumadzulo kwa mzinda wa Blantyre, Bertha Masiku, adati ali ndi chikhulupiriro kuti Mayi Mutharika athandiza dziko lino makamaka polimbikitsa ntchito za amayi ndipo adalangiza anzawo onse ogonja kuti aganizire zothandiza boma posayang’anira chipani chawo.
“Tiyamikire a Pulezidenti komanso mayi a kunyumba kwawo pogwirizana kuti athandizane potukula dziko. Pachikhalidwe chathu, timadziwa kuti pempho lodzera mwa amayi limadutsa kwa abambo. Amayi tili ndi chiyembekezo kuti mtsogoleri wa dziko lino apereka chilichonse kudzera mwa mayi wa fukoyu pothandiza ntchito zotukula miyoyo ya amayi,” adatero Masiku.
Woyang’amira ntchito za uchembere wabwino m’dziko muno, Dorothy Ngoma, naye adayamikira mtsogoleri wa dziko lino ndipo adati izi zithandiza pantchito za amayi. Iye adati popanda mayi kunyumba yachifumu chidwi pankhani za umoyo wa amayi zidakakhala zochepa popeza ntchito zambiri zachitukuko m’dziko muno zimadalira chidwi kuchokera kwa atsogoleri.
“Pokhala mayi wa fuko, tili ndi chikhulupiriro kuti azitiyankhulira pankhani zosiyanasiyana zokhudza amayi, makamakanso pomwe dziko likutaya miyoyo yambiri chifikwa cha kusowa kwa zipangizo zothandizira amayi oyembekezera ndi zina,” adatero Ngoma.
Iye adati dziko lino likutaya amayi pakati pa 3 000 ndi 4 000 pazifukwa za uchembere komanso matenda ena monga HIV ndi Edzi, khansa ndi TB.
Phungu wogonja ku Mulanje Pasani Peter Nowa adati nzonyaditsa kuti mayi wa fuko ndi mayi woti adakhalapo m’Nyumba ya Malamulo ndipo akudziwa mavuto amene aphungu ngakhalenso makhansala amakumana nawo akamapempha zinthu zina.
Iye adati mbiri ya mayiyu ikuonetsa kuti ndi wolimbikira ndipo pali chiyembekezo chachikulu kuti athamangathamanga ndi kugwira ntchito ndi athu onse pokweza dziko lino.
« MCP yakhumudwa ndi kasankhidwe ka nduna Chiulira: Matenda otha mtundu »


text:
Mutu 5
Kodi Ndi Zinthu Ziti Zomwe Mudzasangalale Nazo Pamisonkhano Yathu Yachikhristu?
Anthu ambiri asiya kupita kumapemphero chifukwa amaona kuti sathandizidwa kupeza mayankho a mafunso ofunika kwambiri pa moyo wawo kapena salimbikitsidwa mwauzimu. Nanga n’chifukwa chiyani muyenera kupita kumisonkhano yachikhristu ya Mboni za Yehova? Kodi kuchita zimenezi kuli ndi phindu lililonse?
Mukasangalala kukhala pakati pa anthu achikondi. M’nthawi ya atumwi, Akhristu ankasonkhana m’mipingo yosiyanasiyana n’cholinga choti alambire Mulungu, aphunzire Malemba ndiponso alimbikitsane. (Aheberi 10:24, 25) Akhristu akasonkhana, ankaona kuti ali pakati pa mabwenzi enieni achikondi, kapena kuti abale ndi alongo awo auzimu. (2 Atesalonika 1:3; 3 Yohane 14) Masiku ano timachita misonkhano ngati mmene ankachitira Akhristu a m’nthawi ya atumwi ndipo nafenso timasangalala.
Mudzadziwa mmene mungagwiritsire ntchito mfundo za m’Baibulo. Mofanana ndi mmene zinkachitikira m’nthawi ya Aisiraeli, masiku anonso anthu onse amasonkhana pamodzi, kaya ndi abambo, amayi kapena ana. Anthu amene ali oyenerera kuphunzitsa mumpingo, amagwiritsa ntchito Baibulo potithandiza kuona mmene tingagwiritsire ntchito mfundo zake pa moyo wathu watsiku ndi tsiku. (Deuteronomo 31:12; Nehemiya 8:8) Aliyense amakhala ndi mwayi wopereka ndemanga pa nkhani zokambirana ndiponso kuimba nawo nyimbo. Tikamachita zimenezi timakhala tikulengeza zimene Akhristufe tikuyembekezera.
Chikhulupiriro chanu mwa Mulungu chidzalimba. Mtumwi Paulo anauza anthu a mumpingo wina umene unalipo m’nthawiyo, kuti: “Ndikulakalaka kukuonani . . . kuti tidzalimbikitsane mwa chikhulupiriro, chanu ndi changa.” (Aroma 1:11, 12) Tikapita kumisonkhano yathu, timakhala pamodzi ndi Akhristu anzathu. Zimenezi zimalimbitsa chikhulupiriro chathu ndiponso zimatilimbikitsa kuti nthawi zonse tizichita zinthu zogwirizana ndi mfundo za m’Baibulo.
Tikukulimbikitsani kuti mupite kumsonkhano wathu uliwonse kuti mukaone nokha zimenezi. Tikukutsimikizirani kuti tidzakulandirani ndi manja awiri. Komanso misonkhano yathu yonse ndi yaulere, ndipo sipayendetsedwa mbale ya zopereka.
Kodi misonkhano yathu ya mpingo imachitika motsatira chitsanzo chiti?
Kodi tingapindule bwanji tikamapezeka pamisonkhano yachikhristu?


text:
MFUNDO ZOTHANDIZA MABANJA | KULERA ANA
Mmene Mungathandizire Mwana Wanu Amene Amadzivulaza Mwadala
VUTO LIMENE LIMAKHALAPO
Tayerekezani kuti mwadziwa kuti mwana wanu wakhala akudzivulaza mwadala. Mwina mungadzifunse kuti, ‘N’chifukwa chiyani mwana wanga amadzivulaza? Kapena mwina akufuna kudzipha?’
Nthawi zambiri sikuti mwana akamadzivulaza ndiye kuti akufuna kudzipha. * Koma ngati ali ndi vuto limeneli m’pofunika kumuthandiza. Kodi mungamuthandize bwanji? Choyamba, mufunika kudziwa chimene chikumuchititsa kuti azidzivulaza.
ZIMENE ZIMACHITITSA
Kodi achinyamata amadzivulaza chifukwa chongotengera anzawo? N’zoona kuti achinyamata ena amayamba kudzivulaza chifukwa chotengera anzawo. Komabe sikuti achinyamata onse amadzivulaza pa chifukwa chimenechi. N’chifukwa chiyani tikutero? Nthawi zambiri wachinyamata amene amadzivulaza amachita zimenezi mobisa ndipo amachita nazo manyazi. Mtsikana wina wazaka 20, dzina lake Celia, * ananena kuti: “Sindinkafuna kuti aliyense adziwe zimene ndinkachita ndipo ndinkabisa mabala anga kuti aliyense asawaone.”
Kodi amadzivulaza n’cholinga choti anthu ena awaone? N’zoona kuti achinyamata ena angamadzivulaze kuti ena awaone. Koma achinyamata amene tikunena m’nkhani ino ndi amene amayesa kubisa kuti anthu asadziwe kuti amadzivulaza. Komabe wachinyamata wina yemwe poyamba ankadzivulaza ananena kuti akadzivulaza ankafunitsitsa kuti wina aone mabala akewo n’cholinga choti amuthandize kuthana ndi mavuto ake.
Ndiyeno n’chifukwa chiyani amadzivulaza? Pali zinthu zambiri zimene zingachititse kuti achinyamata azidzivulaza. Koma vuto lalikulu limakhala lakuti akuvutika maganizo kwambiri. Katswiri wina wa matenda a maganizo, dzina lake Steven Levenkron, anafotokoza kuti “anthu ena ovutika maganizo amaona kuti amapezako bwino akadzivulaza.”
Munthu amene amadzivulaza amavutika kwambiri maganizo moti amalephera kufotokoza mmene akumvera
Kodi makolo ayenera kudziimba mlandu? Ayi. M’malo momangoganiza kuti mwina munalakwitsa chinachake, ndi bwino kuganizira zimene mungachite kuti mukhale kholo labwino komanso zimene mungachite kuti mwana wanuyo asiye khalidwe lodzivulaza.
ZIMENE MUNGACHITE
Muuzeni mwana wanu kuti azinena momasuka zimene zikumuvutitsa maganizo. Kuti zimenezi zitheke mungachite zotsatirazi:
Muzimulimbikitsa. Mwana wanu akakuuzani kuti amadzivulaza, musafulumire kukwiya kapena kusonyeza kuti mukudabwa kwambiri. Muzimulankhula modekha komanso molimbikitsa.—Lemba lothandiza: 1 Atesalonika 5:14.
Musamamufunse momuwopseza. Mwachitsanzo, munganene kuti: “Ndimadziwa kuti pali zinthu zina zimene iweyo umaona ngati umalephera, tandiuza n’chiyani chimene chimakupweteketsa mtima kwambiri? Kapena munganene kuti, “Kodi ukuona kuti ndizitani ukakhala kuti ukuvutika maganizo kwambiri?” Kapenanso munganene kuti “Kodi ukuganiza kuti ndizitani kuti tizimasukirana?” Muzimvetsera akamayankha ndipo musamudule mawu.—Lemba lothandiza: Yakobo 1:19.
Muzimulimbikitsa kuti aziganizira kwambiri zimene amachita bwino. Popeza kuti nthawi zambiri anthu amene amadzivulaza amaganizira kwambiri zimene amalephera, mwina mungamulimbikitse kuti aziganizira kwambiri zimene amachita bwino. Mwachitsanzo, mungamuuze kuti alembe zinthu zitatu zimene amaona kuti amachita bwino. Mtsikana wina, dzina lake Briana, * ananena kuti: “Kulemba zimene ndimachita bwino kunandithandiza kudziwa kuti ndilinso ndi makhalidwe ena abwino.”
Muzimulimbikitsa kuti azipemphera kwa Yehova Mulungu. Baibulo limanena kuti: ‘Muzimutulira nkhawa zanu zonse, pakuti amakuderani nkhawa.’ (1 Petulo 5:7) Mtsikana wina wazaka 17, dzina lake Lorena, ananena kuti: “Ndinkayesetsa kumuuza Yehova mmene ndikumvera makamaka ndikamafuna kudzivulaza. Zimenezi zinkandithandiza kwambiri kupewa kudzivulaza.”—Lemba lothandiza: 1 Atesalonika 5:17.
^ ndime 5 Munthu amene amadzivulaza amadzipweteka yekha mwadala kaya kudzicheka, kudzimenya kapena kudzivulaza mwanjira ina.
^ ndime 7 Tasintha mayina m’nkhaniyi.
^ ndime 15 Nthawi zambiri munthu akamadzivulaza amakhala kuti akuvutika maganizo kapena ali ndi matenda enaake. Choncho, angafunike kupita kuchipatala. Magazini ya Galamukani! simasankhira anthu zochita pa nkhani ya mankhwala. Komabe, Akhristu ayenera kuonetsetsa kuti thandizo lililonse lomwe angapeze lisakhale losemphana ndi mfundo za m’Baibulo.


text:
Choti Choti Khushiyan Episode 80, Choti Choti Khushiyan Episode 80 Full –Geo Tv, Choti Choti Khushiyan Live –Episode80, Choti Choti Khushiyan Episode 80 Online, Choti Choti Khushiyan Episode 80 – 31st March 2014, Choti Choti Khushiyan Episode 80 – 20th March 2014, Choti Choti Khushiyan Episode 80 – 26 March 2014 By Geo Tv, Watch Choti Choti Khushiyan Episode 80 Geo TV 20 march 2014, Geo Tv drama Choti Choti Khushiyan Episode 80, Choti Choti Khushiyan Episode 80 – 20 March 2014 HD By Geo
Dailymotion Parts
FULL Parts
Choti Choti Khushiyan Episode 80
Choti Choti Khushiyan Episode 80 By Geo Tv
Watch Choti Choti Khushiyan By Geo Tv Episode 80
Choti Choti Khushiyan 80, Choti Choti Khushiyan Epi 80
Choti Choti Khushiyan Episode 80 Geo Tv in Full HD 31st March 2014
Choti Choti Khushiyan Geo Tv 80, Choti Choti Khushiyan 80 31st March 2014